Соқол ва автомат қудрати: Ўзбекистон “Толибон” полицияси кийимини текинга тикиб беради! – Telegraph\nСоқол ва автомат қудрати: Ўзбекистон “Толибон” полицияси кийимини текинга тикиб беради!\n@EltuzTG January 29, 2022\nЎзбекистон ва Толибон ташқи ишлар вазирлари\n@EltuzTG га келиб тушган махфий ҳужжатга кўра, 2021 йил 10 декабрь куни Ўзбекистон президенти ҳузуридаги Хавфсизлик кенгашининг йиғилиши ўтказилган. Йиғилишда Афғонистондаги “Толибон” ҳукуматининг Ўзбекистонга қўйган талаблари ўрганилган ҳамда шу талаблар бўйича махсус махфий қарор қабул қилинган.\nЎзбекистон ҳуқуқ-тартибот идораларида узоқ йиллар юқори лавозимларни эгаллаган шахс ушбу ҳужжатларнинг ҳаққоний эканини маълум қилди.\nЎнлаб саҳифадан иборат ҳужжатнинг асосий мазмуни дастлабки тўрт саҳифасида баён этилган.\n@EltuzTG аноним манбадан келиб тушган махфий ҳужжатнинг асосий нуқталарини қуйида баён этади.\nЎзбекистон Республикаси президенти ҳузуридаги Хавфсизлик Кенгашининг 5275с-сонли қарори 2021 йил 10 декабрда қабул қилинган.\nХавфсизлик Кенгаши котиби Виктор Маҳмудов томонидан президент Шавкат Мирзиёевга имзолаш учун юборилган, кейин эса президент томондан имзоланиб, тасдиқланган. Унда “Толибон”нинг Ўзбекистон ҳукуматига қўйган талаблари жами беш соҳани ўз ичига олган 31 банддан иборатлиги ёзилган.\nҚарорда тилга олинган биринчи соҳа – хавфсизлик ва сиёсат соҳаси бўлиб, унга кўра, “Толибон” ўзи эълон қилган Афғонистон Ислом Иморатини тан олишни талаб қилган. Бундан ташқари, Афғонистоннинг янги ҳукумати Ўзбекистонга сафар қилмоқчи бўлган афғон фуқароларига соддалаштирилган тартибда виза бериш ва Афғонистон ташқи истиҳборот хизматига беғараз ёрдам кўрсатишни ҳам талаб қилган.\nЎзбекистон ҳукумати олдига сиёсий ва хавфсизлик талабларини қўйган “Толибон” ҳукумати бу билан чекланиб қолгани йўқ. “Толибон” Шавкат Мирзиёевдан Афғонистон ички ишлар вазирлиги ходимлари учун униформа ва спорт костюмларини ҳам текин етказиб беришни сўраган. “Толиб”лар ўз полицияси учун қандай турдаги кийим-кечак талаб қилаётгани қарорнинг иловасида келтирилган бўлиб, ундаги рўйхатда “Толибон” полициячилари учун ички иштон ва пайпоқ ҳам бор.\nБошқача айтганда, эндиликда Ўзбекистон ҳукумати афғон полициясининг турсик-майкасигача текинга етказиб беради.\nАфғонистондан фарқли Ўзбекистонда ички ишлар идоралари ва ДХХ ходимлари ўз униформаларини ўз маошлари ҳисобига олиб кийишади.\nУлар учун “текин униформа” деган илтифот йўқ.\nЎзбек ҳамма ерда ўзбек-да: Меҳмон отангдан улуғ. Қуроли бўлса – авлиё.\nЎзбекистон Республикаси президенти ҳузуридаги Хавфсизлик Кенгаши томонидан 2021 йил 10 декабрьда қабул қилинган 5275с-сонли қарорда яна ёзилишича, Толибон муллолари Шавкат Мирзиёев ҳукуматидан Афғонистондан Ўзбекистонга олиб кириладиган маҳсулотларга импорт божларини умуман олиб ташлашни талаб қилишган.\nСоқол ва автоматнинг қудратига қаранг!\nЎзбекистон билан муносабатлари энг яхши пайтларда ҳатто Америка, Туркия ва Жанубий Кореядек қудратли давлатлар ҳам ўзбек ҳукуматига бу даражада таҳқирловчи талаб қўймаган.\nАфтидан, “Толибон” янги Ўзбекистон ҳукуматининг сертакаллуфлиги, серилтифотлиги ва серқўрқувлигини аллақачон тушуниб етган.\nМахфий қарорнинг учунчи бандида ёзилишича, “Толибон” ҳукумати Афғонистонга Ўзбекистон орқали ўтиб келадиган ҳамда Афғонистондан бошқа давлатларга Ўзбекистон орқали чиқиб кетадиган темир йўл составларидан олинадиган божни кескин камайтиришни ҳам сўраган.\nЎша банддаги яна бир талабида “толиби илмлар” Ўзбекистон ҳукуматига: “Термиз-Мозори Шариф-Кобул-Пешовар” темир йўлини тезроқ қуриб битказишни талаб қилганлар.\nҚарорнинг учинчи бандида қайд этилишича, “Толибон” ҳукумати Афғонистондан Ўзбекистонга кириб келадиган автомобиллардан олинаётган 400 долларлик божни умуман олиб ташлашни талаб қилган.\nМахфий қарорнинг “Электроэнергетикага оид” деб номланган тўртинчи бандида эса, Толибон маъмурияти Шавкат Мирзиёев ҳукуматидан Афғонистонга электрэнергияни арзонлаштирилган нархда сотишни талаб қилган.\nУшбу қарор ўша куннинг ўзидаёқ, яъни 2021 йил 10 декабрда президент Шавкат Мирзиёев томонидан имзоланган ва тасдиқланган.\nқарор ижроси ҳукумат зиммасида\nЎша куннинг ўзида Хавфсизлик Кенгаши котиби Виктор Маҳмудов қарор ижросини таъминлаш учун Бош вазир Абдулла Ариповга, Инвестициялар ва ташқи савдо вазири Сардор Умурзоқовга, Давлат Хавфсизлик Хизмати раиси Абдусалом Азизовга, Ташқи ишлар, Ички ишлар, молия, энергетика, транспорт, соғлиқни сақлаш ва маданият вазирликларига жўнатган.\nМахфий ҳужжатнинг икки нусхаси “Ўзбекистон темир йўллари” ва “Миллий электр тармоқлари” компанияларига ҳам юборилган.\n5275с-сонли қарор нусхаларини вазирлик ва давлат компанияларига юборар экан, Ўзбекистон президенти ҳузуридаги Хавфсизлик Кенгаши котиби Виктор Маҳмудов ушбу ҳужжат ижросини таъминлашни, унинг ижроси президент Шавкат Мирзиёевнинг назоратида эканлигига алоҳида урғу берган.\nЎзбекистон Республикаси президенти ҳузуридаги Хавфсизлик Кенгашининг 5275с-сонли қарори вазирликларга етиб келгач, Янги Ўзбекистоннинг янги вазирлари ушбу қарорни бажаришга тушганлар.\nУмрзоқов имзолаган ҳужжат\nМасалан, Инвестиция ва ташқи савдо вазири Сардор Умурзоқов ҳукумат қарори ижросини таъминлаш сўраб, 2021 йил 14 декабрь куни махсус хат ёзган.\nХулоса ўрнида: “Толиб”лар - свет ва газ сўраб, йўл тўсиб қўядиган ўзбек аёллари эмас! “Толиб”лар - қўлларида бир парча қоғоз билан тинч пикетга чиққан ўзбек ҳуқуқбонлари ҳам эмас! Улар – жанг майдонларида пишган аскарлардир! Уларнинг юзида даҳшатга солувчи соқоллари, қўлларида эса “Калашников” автоматлари бор! Шундай экан, Толибонга текин турсик ва униформа етказиб бериш мороғ бўсин!


Қозоғистон Бош вазири СИБУР раҳбари билан нефть -кимё соҳасидаги лойиҳаларни амалга оширишни муҳокама қилди\n8 Октябрь 09:09\nNUR-SULTAN. Kazinform - Қозоғистон Бош вазири Aсқар Мамин «СИБУР Холдинг» ЁAЖ бошқаруви раиси Дмитрий Конов билан учрашди, деб хабар беради Kazinform Ҳукумат раҳбари матбуот хизматига таяниб.\nҚозоғистон-Хитой чегараси штат режимида ишламоқда Россия марказий банки криптовалюталар ва майнингни тақиқлашни таклиф қилди Нефт нархи 100 долларгача ошиши мумкин\nТомонлар Қозоғистон нефть -кимё саноатининг йирик инвестиция лойиҳаларини - полипропилен ва полиэтилен ишлаб чиқаришни биргаликда амалга ошириш масалаларини муҳокама қилишди. Хусусан, 2022 йил бошида Aтирау шаҳридаги интеграциялашган газ-кимё мажмуаси базасида йилига 500 минг тонна полипропилен ишлаб чиқариш қувватига эга қўшма корхона очилиши режалаштирилган. Келгусида йилига 1,25 миллион тонна полиэтилен ишлаб чиқариш қувватига эга завод қуриш бўйича қўшма лойиҳа амалга оширилади.\nБу лойиҳалар бўйича ҳамкорликнинг асосий шартлари тўғрисидаги шартнома KazEnergy XIV Евроосиё форуми доирасида СИБУР, «Самрук-Қазина» AЖ ва «ҚазМунайГаз» AЖ ўртасида имзоланди.\nA. Мамин ва Д. Конов, шунингдек, Қарашиғанақ конида қўшма нефть -кимё лойиҳаларини амалга ошириш, СИБУРда қозоғистонлик мутахассисларни тайёрлаш истиқболлари ва бошқа ҳамкорлик масалаларини муҳокама қилди.\nСИБУР - Шарқий Европадаги энг йирик нефть -кимё холдинги бўлиб, унда 18000 дан ортиқ киши ишлайди. ЗапСибНефтехим йилига 2,5 миллион тонна таянч полимер ишлаб чиқарадиган нефть -кимё мажмуасини қуриш лойиҳасини амалга оширди. Sinopes билан биргаликда йилига 2,7 миллион тонна полиэтилен ва полипропилен ишлаб чиқариш қувватига эга Aмур газ -кимё мажмуасини қурмоқда.\nУчрашувда ҚР Энергетика вазири Мағзум Мирзағалиев, «Самрук-Қазина» AЖ бошқаруви раиси Aлмасадам Сатқалиев, «КазМунайГаз» МК« AЖ бошқаруви раиси Aлик Aидарбаев ва бошқалар иштирок этди.


ПФ-5930-сон 31.01.2020. Давлат хизматлари кўрсатиш миллий тизимини жадал ривожлантириш бўйича қўшимча чора-тадбирлар тўғрисида\n2020 йил 1 апрелдан Тошкент шаҳрида фақат Ягона интерактив давлат хизматлари портали ҳамда давлат ва хўжалик бошқаруви органлари, маҳаллий давлат ҳокимияти органларининг расмий веб-сайтлари орқали кўрсатиладиган давлат хизматлари РЎЙХАТИ\nДавлат хизматлари кўрсатишда қўлланиладиган электрон маълумотлар базаларини шакллантириш учун машинада ўқиладиган форматда рақамлаштирилиши лозим бўлган маълумотлар РЎЙХАТИ\nДавлат хизматлари марказлари орқали кўрсатиладиган давлат хизматларини кўрсатишни такомиллаштириш бўйича «ЙЎЛ ХАРИТАСИ»\nМамлакатимизда сўнгги йилларда аҳолига давлат хизматлари кўрсатиш тизими изчил ва тизимли ислоҳ қилинмоқда ҳамда такомиллаштирилмоқда. Ҳар бир туманда (шаҳарда) Давлат хизматлари марказлари ташкил этилди ва 2019 йил давомида улар томонидан 13 млн.га яқин хизматлар кўрсатилди.\nБугунги кунда айрим ҳудудларда кўрсатилаётган давлат хизматлари сони 130 тага етди, мижозлар сони эса кунига 300 дан 1,5 минггача одамни ташкил этмоқда.\nШу билан бирга, давлат хизматларидан фойдаланиш учун мурожаат этувчи аҳоли ва тадбиркорлик субъектларининг сони доимий равишда ўсиб бориши мазкур соҳани такомиллаштириш бўйича қўшимча чоралар кўрилишини талаб этмоқда.\nАҳолига қулай шарт-шароитлар яратиш ҳамда давлат хизматлари кўрсатиш тизимига замонавий ахборот-коммуникация технологияларини жорий этиш давом эттирилишини таъминлаш мақсадида:\n1. Ўзбекистон Республикаси Президентининг 2017 йил 12 декабрдаги «Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида»ги ПФ-5278-сон Фармонига мувофиқ жисмоний ва юридик шахсларга давлат хизматлари кўрсатиш соҳасида ягона давлат сиёсатини амалга ошириш Ўзбекистон Республикаси Адлия вазирлиги ҳузуридаги Давлат хизматлари агентлиги (кейинги ўринларда — Агентлик) зиммасига юкланганлиги маълумот учун қабул қилинсин.\n2. Ўзбекистон Республикаси Президенти ҳузуридаги Лойиҳа бошқаруви миллий агентлиги ва Ўзбекистон Республикаси Адлия вазирлигининг Тадбиркорлик субъектларини давлат рўйхатидан ўтказиш ва ҳисобга қўйишнинг автоматлаштирилган тизимини Агентликка ўтказиш тўғрисидаги таклифи маъқуллансин.\n3. Агентликка Тадбиркорлик субъектларини давлат рўйхатидан ўтказиш ва ҳисобга қўйишнинг автоматлаштирилган тизимини юритиш ва техник қўллаб-қувватлаш ҳамда уни Юридик шахсларнинг марказий маълумотлар базаси билан интеграция қилиш ва идоралараро электрон ҳамкорликни бепул таъминлаш бўйича қўшимча вазифалар юклатилсин.\n2020 йил 1 апрелдан Тошкент шаҳрида фақат Ягона интерактив давлат хизматлари портали ҳамда давлат ва хўжалик бошқаруви органлари, маҳаллий давлат ҳокимияти органларининг расмий веб-сайтлари орқали кўрсатиладиган давлат хизматлари рўйхати 1-иловага мувофиқ;\nДавлат хизматлари кўрсатишда қўлланиладиган электрон маълумотлар базаларини шакллантириш учун машинада ўқиладиган форматда рақамлаштирилиши лозим бўлган маълумотлар рўйхати 2-иловага мувофиқ;\nДавлат хизматлари марказлари орқали кўрсатиладиган Давлат хизматларини кўрсатишни такомиллаштириш бўйича «Йўл харитаси» 3-иловага мувофиқ тасдиқлансин.\n5. Мазкур Фармоннинг 2-иловасида кўрсатилган вазирлик ва идоралар раҳбарлари зиммасига электрон маълумот базаларини ўз вақтида ва сифатли шакллантириш ҳамда маълумотларни рақамлаштириш юзасидан шахсий жавобгарлик юклансин.\n6. Ўзбекистон Республикаси Адлия вазирлиги, Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларининг шаҳарлар, шаҳарчалар, қишлоқлар ва овуллардаги маҳаллаларда (кейинги ўринларда — маҳаллалар) юридик шахс ташкил этмаган ҳолда Давлат хизматлари марказлари филиалларини (кейинги ўринларда — Филиаллар) босқичма-босқич ташкил этиш тўғрисидаги таклифига розилик берилсин.\n7. Қуйидагилар Филиалларнинг асосий вазифалари этиб белгилансин:\nжисмоний ва юридик шахсларга кенг қамровли, шу жумладан мобиль (сайёр) давлат хизматларини кўрсатиш;\nфуқароларнинг электрон давлат хизматларидан фойдаланиш маданиятини ошириш, Ягона интерактив давлат хизматлари порталидан фойдаланишнинг бошланғич кўникмалари бўйича маслаҳатлар бериш;\nтегишли ҳудуд аҳолисини кўрсатиладиган давлат хизматлари ҳақида мунтазам хабардор қилиб бориш.\n8. Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгашининг Филиалларни маҳаллаларнинг фуқаролар йиғинлари биноларида бепул фойдаланиш ҳуқуқи асосида жойлаштириш тўғрисидаги таклифи қабул қилинсин.\nФилиаллар, зарур ҳолларда, алоҳида, шу жумладан давлат-хусусий шерикчилик шартлари асосида, шунингдек, Агентлик, адлия органлари ва муассасаларининг бюджетдан ташқари маблағлари ҳисобидан қурилган биноларда жойлаштирилиши мумкин;\nФилиалларни ташкил этиш, шу жумладан ходимларнинг меҳнатига ҳақ тўлаш, уларни моддий рағбатлантириш ва ижтимоий ҳимоя қилиш билан боғлиқ харажатлар Агентлик, адлия органлари ва муассасаларининг бюджетдан ташқари маблағлари ҳисобидан, Филиаллар учун алоҳида биноларни мебель, ташкилий техника ва жиҳозлар билан таъминлаш эса маҳаллий бюджетлар ва қонун ҳужжатлари билан тақиқланмаган бошқа маблағлар ҳисобидан қопланади.\n10. Ўзбекистон Республикаси Ахборот технологиялари ва коммуникацияларини ривожлантириш вазирлиги Агентликнинг буюртманомалари бўйича Филиалларнинг белгиланган тартибда Интернет тармоғига уланишини таъминласин.\n11. Агентлик тузилмасида Агентликнинг бюджетдан ташқари маблағлари ҳисобидан молиялаштириладиган қўшимча 5 та штат бирлигини ажратган ҳолда Давлат хизматларини рақамлаштириш бошқармаси ташкил этилсин.\n12. Ўзбекистон Республикаси адлия вазирига, зарур ҳолларда, Ўзбекистон Республикаси Президенти Администрацияси билан келишилган ҳолда Агентлик, адлия органлари ва муассасаларининг бюджетдан ташқари маблағлари ҳисобидан:\nАгентлик, унинг ҳудудий бошқармалари, Давлат хизматлари марказлари, ФҲДЁ органлари ва Филиаллар учун қўшимча штат бирликларини киритиш;\n(12-банднинг иккинчи хатбошиси Ўзбекистон Республикаси Президентининг 2021 йил 17 мартдаги ПФ-6188-сонли Фармони таҳририда — Қонун ҳужжатлари маълумотлари миллий базаси, 17.03.2021 й., 06/21/6188/0216-сон)\nмеҳнат бозорининг амалдаги конъюнктурасини ҳисобга олган ҳолда, тор доирадаги мутахассисларни шартнома асосида Агентликка ишга жалб этиш ҳуқуқи берилсин.\n13. Суғурта компанияларига Давлат хизматлари марказлари эгаллаб турган биноларда ва ҳудудларда транспорт воситалари эгаларининг фуқаролик жавобгарлигини мажбурий суғурта қилиш шартномаларини тузиш ҳамда мажбурий суғурта қилиш бўйича хизматлар рекламасини жойлаштириш ҳуқуқи берилсин.\nтадбиркорлик субъектларини давлат рўйхатидан ўтказиш учун давлат божи сифатида олинадиган барча маблағлар ҳамда Давлат хизматлари марказлари ва Филиаллар орқали кўрсатиладиган давлат хизматлари учун тўланадиган давлат божлари, йиғимлар ва барча турдаги тўловлар суммасининг 20 фоизи миқдоридаги маблағлар Агентликнинг бюджетдан ташқари жамғармаси шахсий ҳисобварағига ўтказилади;\nЯгона биллинг тизими орқали давлат хизматлари кўрсатилганлиги учун давлат божлари ва бошқа тўловлар суммасининг «Ўзбекистон Республикаси Президенти ҳузуридаги Лойиҳа бошқаруви миллий агентлиги қошидаги Электрон ҳукумат ва рақамли иқтисодиёт лойиҳаларини бошқариш маркази» ДУКнинг махсус ҳисоб рақамига ўтказиладиган 1 фоизи миқдоридаги маблағлар 0,5 фоизга камайтирилади;\nХизматчиларнинг асосий лавозимлари ва ишчиларнинг касблари классификатори ишга қабул қилишда таълимнинг минимал даражаси ва ишчиларга касби бўйича малакавий разрядларни белгилаш қисмида Агентликда қўллаш учун, истисно тариқасида, тавсиявий характерга эга бўлади.\n15. Ўзбекистон Республикаси Президенти ҳузуридаги Лойиҳа бошқаруви миллий агентлиги:\nАгентлик билан биргаликда 2020 йил 1 майга қадар талаб энг юқори бўлган электрон давлат хизматларини кўрсатиш бўйича ихтисослаштирилган мобил илованинг тўлиқ шакли жорий этилиши ва кейинчалик тизимли асосда такомиллаштириб борилишини таъминласин;\nикки ой муддатда хизматдан фойдаланувчилар томонидан электрон рақамли имзодан фойдаланмасдан идентификациялашнинг муқобил механизмларини жорий қилган ҳолда Интернет тармоғи орқали давлат хизматларидан фойдаланиш имкониятини жорий этиш тўғрисида Ўзбекистон Республикаси Вазирлар Маҳкамасига таклиф киритсин.\n16. Ўзбекистон Республикаси Президентининг айрим ҳужжатларига 4-иловага мувофиқ ўзгартиришлар киритилсин.\n17. Ўзбекистон Республикаси Адлия вазирлиги манфаатдор вазирлик ва идоралар билан биргаликда:\n2020 йил 1 апрелга қадар Давлат хизматлари марказлари орқали кўрсатиладиган барча давлат хизматларини таҳлил қилсин ва давлат хизматларини кўрсатишдаги идоралараро ва ички идоравий тартиб-таомилларни соддалаштириш бўйича чораларни кўрсин;\nДавлат хизматлари марказлари ва уларнинг Филиаллари ходимларини тайёрлаш, қайта тайёрлаш ва уларнинг малакасини, шу жумладан, психология бўйича курслардан ўтган ҳолда ошириш тизимининг доимий асосда такомиллаштирилишини таъминласин;\n2020 йил 1 майга қадар Филиалларни маҳалла ёки бир нечта маҳаллаларнинг эҳтиёжини, шу жумладан улардаги аҳоли сони, Давлат хизматлари марказларидан узоқлигини таҳлил қилиш асосида ташкил этиш бўйича минимал ташкилий-техник талаблар, шунингдек, Филиаллар томонидан кўрсатиладиган давлат хизматлари рўйхатини ишлаб чиқсин ва тасдиқласин;\n2021 йил 1 январдан бошлаб давлат хизматларини аҳоли гавжум бўлган ва жамоат жойларида (диний муассасалар, аэропортлар, вокзаллар, метро бекатлари, савдо-кўнгилочар комплекслар) ўрнатиладиган интерактив инфокиосклар орқали ўзига ўзи хизмат қилиш тамойили асосида кўрсатиш тартибини жорий этсин;\n2021 йил 1 январга қадар давлат хизматлари кўрсатишнинг минимал талаблари ва стандартларини назарда тутувчи норматив-ҳуқуқий ҳужжатлар лойиҳаларини ишлаб чиқсин ва белгиланган тартибда Ўзбекистон Республикаси Вазирлар Маҳкамасига киритсин;\nикки ой муддатда қонун ҳужжатларига мазкур Фармондан келиб чиқадиган ўзгартириш ва қўшимчалар тўғрисида Ўзбекистон Республикаси Вазирлар Маҳкамасига таклифлар киритсин.\n18. Мазкур Фармон ижросини назорат қилишнинг қуйидаги тартиби ўрнатилсин:\nЎзбекистон Республикаси Президенти маслаҳатчисининг ўринбосари У.Ш. Ташходжаев — мазкур Фармоннинг сифатли, тўлиқ ва ўз вақтида ижро этилиши, масъул вазирлик ва идораларнинг фаолиятини самарали ташкил этиш ва мувофиқлаштириш, улар раҳбарларининг кўрилган чоралар ҳақидаги ҳар ойлик ҳисоботларини эшитиш, аниқланган муаммо ва камчиликларни тезкор бартараф этишни таъминласин;\nЎзбекистон Республикаси адлия вазири Р.К. Давлетов ва Ўзбекистон Республикаси ахборот технологиялари ва коммуникацияларини ривожлантириш вазири Ш.М. Садиков — Давлат хизматлари марказлари орқали кўрсатиладиган давлат хизматларини кўрсатишни такомиллаштириш бўйича «Йўл харитаси»нинг ижроси бўйича барча зарур чоралар кўрилиши, мазкур Фармоннинг ўз вақтида ижро этилишида масъул ташкилотларга ҳар томонлама услубий ва амалий ёрдам берилишини таъминласин, шунингдек, ҳар чоракда Ўзбекистон Республикаси Президенти Администрациясига унинг амалга оширилиши жараёни тўғрисида батафсил маълумот тақдим этсин;\nЎзбекистон Республикаси Адлия вазирлиги ҳузуридаги Давлат хизматлари агентлиги директори Х.С. Турахужаев — маҳаллаларнинг эҳтиёжини, аҳоли сони ва марказлардан узоқлигини инобатга олган ҳолда уларда филиаллар ташкил этилиши ва кейинчалик фаолият юритиши, уларнинг юқори малакали кадрлар билан тўлдирилиши, Тадбиркорлик субъектларини давлат рўйхатидан ўтказиш ва ҳисобга қўйишнинг автоматлаштирилган тизими узлуксиз ишлаши ва доимий такомиллаштириб борилиши, Агентлик тизими учун кадрларни тайёрлаш, қайта тайёрлаш ва малакасини оширишнинг замонавий стандартлари жорий этилишини таъминласин;\nмасъул вазирлик ва идоралар раҳбарлари — идоравий ахборот тизимлари ўз вақтида ва сифатли ишлаб чиқилиши, уларнинг давлат хизматлари кўрсатиш тизими билан интеграция қилиниши, шунингдек, давлат хизматлари кўрсатилиши учун маълумотлар рақамлаштирилишини таъминласин;\nҚорақалпоғистон Республикаси Вазирлар Кенгаши раиси, вилоятлар ва Тошкент шаҳар ҳокимлари — ахборот тизимлари ўз вақтида ва сифатли ишлаб чиқилиши, уларнинг давлат хизматларини кўрсатиш тизими билан интеграция қилинишини таъминласин, шунингдек, филиалларни ташкил этиш ва уларнинг самарали фаолият юритишида ёрдам кўрсатсин.\nЎзбекистон Республикаси Президентининг 2020 йил 31 январдаги ПФ-5930-сон Фармонига\n2020 йил 1 апрелдан Тошкент шаҳрида фақат Ягона интерактив давлат хизматлари портали ҳамда давлат ва хўжалик бошқаруви органлари, маҳаллий давлат ҳокимияти органларининг расмий веб-сайтлари орқали кўрсатиладиган давлат хизматлари\nЎзбекистон Республикасининг Қизил китобига киритилмаган ёввойи ўсимликлар ва уларнинг қисмларини олиб кириш ва олиб чиқишга рухсатнома\nЎзбекистон Республикасининг Қизил китобига киритилмаган ёввойи ҳайвонлар, уларнинг қисмлари, ҳаёт фаолияти маҳсулотлари, зоология коллекциялари, трофейлар, тулумларни олиб кириш ва олиб чиқишга рухсатнома\nЎзбекистон Республикасининг Қизил китобига киритилмаган ёввойи ҳайвонларни сақлаш ва кўпайтириш бўйича питомникни, шунингдек, зоологик коллекцияларни ҳисобга қўйиш тўғрисидаги гувоҳнома\nЯкка тартибдаги тадбиркорнинг рўйхатдан ўтказилганлик тўғрисидаги гувоҳномасини тўхтатиб туриш\n(1-илова Ўзбекистон Республикаси Президентининг 2021 йил 30 апрелдаги ПФ-6218-сонли Фармони таҳририда — Қонунчилик маълумотлари миллий базаси, 30.04.2021 й., 06/21/6218/0398-сон)\nДавлат хизматлари кўрсатишда қўлланиладиган электрон маълумотлар базаларини шакллантириш учун машинада ўқиладиган форматда рақамлаштирилиши лозим бўлган маълумотлар\nРақамлаштирилиши лозим бўлган ҳужжатлар сони\nИшчининг бандлигини тасдиқловчи ҳужжатлар\nБандлик ва меҳнат муносабатлари вазирлигининг бюджетдан ташқари маблағлари\nМактаб битирувчиларининг шаҳодатномалари реестри\nХалқ таълими вазирлигининг бюджетдан ташқари маблағлари\nКоллеж ва лицейлар битирувчиларининг шаҳодатномалари реестри\nОлий ва ўрта махсус таълим вазирлигининг бюджетдан ташқари маблағлари\nОлий таълим муассасалари битирувчиларининг дипломлари ҳақида маълумотнома\nНогиронликни тасдиқловчи маълумотнома, шу жумладан 16 ёшгача бўлган болалар учун уларнинг ногиронлигини тасдиқловчи тиббий хулоса\nСоғлиқни сақлаш вазирлигининг бюджетдан ташқари маблағлари\nАлоҳида уй (уйнинг бир қисми) ёки квартирани, шу жумладан идораларга қарашли уй-жой фондига тегишли бўлган уйни (уйнинг бир қисмини) ёки квартирани хусусийлаштирган фуқароларга мулк ҳуқуқини берувчи давлат ордери\nИзоҳ. Мазкур рўйхатда кўрсатилган ҳужжатлар базаси 2020 йил 1 майдан бошлаб мажбурий тартибда электрон шаклда ҳам юритилади.\nДавлат хизматлари марказлари орқали кўрсатиладиган давлат хизматларини кўрсатишни такомиллаштириш бўйича\nДавлат хизмати тури\n1. Давлат органлари томонидан судланганлик ҳақида маълумотноманинг талаб қилиниши фуқароларга қўшимча оворагарчилик ва ноқулайликлар яратмоқда.\n1. Фуқаролардан судланганлик ҳақида маълумотномани талаб қилувчи давлат органлари учун мижоз ойнаси (қисми)ни яратишни инобатга олган ҳолда ахборот тизимини такомиллаштириш.\nФуқародан розилик олган ҳолда давлат органлари томонидан идоралараро, шу жумладан электрон ҳамкорлик ҳисобига фуқародан судланганлик ҳақида маълумотномани талаб қилиш тартибини бекор қилиш.\nБюджетдан ташқари маблағлар, грант ва қонун ҳужжатлари билан тақиқланмаган бошқа маблағлар\n2. Рақамлаштирилган маълумотларда номувофиқликлар мавжудлиги давлат хизматлари кўрсатиш муддатлари чўзилишига олиб келади.\n2. Ахборот тизимида маълумотлар номувофиқлигини аниқлаш ва бартараф этиш.\n3. Рақамлаштириш якунланмаганлиги давлат хизматини автоматлаштирилган тартибда кўрсатишга тўсқинлик қилмоқда.\n3. Маълумотларнинг рақамлаштирилишини якунлаш.\n1 январга қадар — 35 фоиз;\n1 январга қадар — 70 фоиз;\n1 январга қадар — 100 фоиз\n4. Адвокат ҳимоясидаги шахснинг судланганлик тўғрисидаги маълумотномасини олиш имкони бўлмаганлиги унинг фаолиятига салбий таъсир кўрсатмоқда.\n4. Адвокат томонидан ордер тақдим этилганида унга ўз ҳимоясидаги шахснинг судланганлик тўғрисидаги маълумотномасини тақдим этиш, шунингдек, МДҲ давлатлари фуқароларида жисмоний шахснинг шахсий идентификация рақами бўлганида уларга судланганлик тўғрисидаги маълумотномани беришни назарда тутувчи қўшимчаларни Маъмурий регламентга киритиш.\nМанзил-маълумот ахборотларини тақдим этиш.\n1. Давлат органлари томонидан манзил-маълумот ахборотларининг талаб қилиниши фуқароларга қўшимча оворагарчилик ва ноқулайликлар яратмоқда.\n1. Манзил-маълумот ахборотларини тақдим этиш ахборот тизимини фуқаролардан манзил-маълумот ахборотларини талаб қилувчи давлат органларига тизимга уланиш имконини бериш орқали такомиллаштириш ҳисобига давлат органлари томонидан фуқаролардан манзил-маълумот ахборотларини талаб қилиш тартибини бекор қилиш.\nМиллий ҳайдовчилик гувоҳномасини янги намунадаги гувоҳномага алмаштириш.\nМиллий ҳайдовчилик гувоҳномасини Давлат хизматлари марказлари орқали алмаштиришнинг соддалаштирилган тартиби 2020 йил 31 декабрга қадар давом этади.\n2021 йил 1 январдан бошлаб қўшимча ҳужжатлар талаб қилинувчи (имтиҳон варағи, тиббий маълумотнома ва бошқалар) янги тартиб амалга киритилиб, фуқароларнинг ушбу хизматдан фойдаланиши қийинлашади.\nҚонун ҳужжатларига эски миллий ҳайдовчилик гувоҳномасини янги намунадаги гувоҳномага эски намунадаги миллий ҳайдовчилик гувоҳномаси ва шахсни тасдиқловчи ҳужжатдан бошқа қўшимча ҳужжатлар талаб қилишга йўл қўймаган ҳолда алмаштиришнинг амалдаги тартиби сақлаб қолинишини назарда тутувчи ўзгартириш киритиш.\nБолаларни давлат мактабгача таълим муассасаларига қабул қилиш.\n1. Маълумотларни текшириш механизми аввалдан мавжуд бўлмаганлиги туфайли ахборот тизимида сақланаётган аризаларда хатолар мавжудлиги болаларни давлат мактабгача таълим муассасаларига қабул қилишда навбатлар бузилишига олиб келмоқда.\n1. Давлат мактабгача таълим муассасаларига қабул қилиш бўйича аризаларни хатловдан ўтказиш.\n2. Мактабгача таълим муассасалари ҳақидаги маълумотларга ўзгартириш киритиш имконияти мавжудлиги навбатлар шаклланишида аралашувларга олиб келиши мумкин.\n2. Ахборот тизимига киритилган маълумотларни ҳимоялаш ва мустаҳкамлаш учун «блокчейн» технологияларини жорий этиш.\n3. Алоҳида тоифадаги шахсларга қонун ҳужжатларида назарда тутилган имтиёзлар фуқароларнинг мактабгача таълимдан фойдаланиш имкониятида тенг ҳуқуқлиликни чекламоқда.\n3. Қонун ҳужжатларига давлат мактабгача таълим муассасаларига қабул қилишдаги имтиёзларнинг сезиларли қисқартирилишини назарда тутувчи ўзгартиришлар киритиш.\n1. Бино ва иншоотнинг ташқи кўринишини ўзгартиришни келишиш.\n2. Объектни қайта ихтисослаштириш ва реконструкция қилиш учун рухсатнома бериш.\n3. Қурилиш-монтаж ишлари бошланганлиги ҳақида хабар бериш.\n4. Турар жойни нотурар жой тоифасига ўтказишга рухсатнома бериш.\n5. Лойиҳа-смета ҳужжатларини келишиш ҳамда объектнинг зилзилага бардошлилиги ва ёнғин хавфсизлиги бўйича экспертизадан ўтказиш.\n6. Якка тартибда уй-жой қуришга (реконструкция қилишга) рухсатнома бериш.\n7. Архитектура-шаҳарсозлик ҳужжатларини ишлаб чиқиш фаолиятини лицензиялаш.\n8. Қурилишда экспертиза ташкилотлари аккредитацияси.\n9. Архитектура-режалаштириш топшириғини ишлаб чиқиш.\n1. Давлат хизматлари кўрсатиш учун масъул ходимларнинг моддий-техник таъминоти етарли даражада амалга оширилмаяпти ва бу ҳолат давлат хизматлари тақдим этилишига салбий таъсир кўрсатмоқда.\n1. Давлат хизматлари кўрсатиш учун масъул ходимларни лозим даражадаги моддий-техник база билан таъминлаш.\n2. Ахборот тизими мавжуд бўлмаганлиги сабабли интеграция қилинмаган.\n2. Ахборот тизимини ишлаб чиқиш ва давлат хизматлари кўрсатиш тизими билан интеграция қилиш.\n3. Мавжуд маълумотлар рақамлаштирилмаган.\n3. Мавжуд маълумотларни рақамлаштириш.\n1 сентябрга қадар — 50 фоиз;\n1 апрелга қадар — 100 фоиз\n4. Вилоят миқёсидаги ҳудудий қурилиш бошқармаларининг иш юкламаси кўплиги бино ва иншоот ташқи кўринишини ўзгартиришни келишишда давлат хизматлари кўрсатиш жараёнининг чўзилиб кетишига асосий сабаб бўлмоқда.\n4. Бино ва иншоот ташқи кўринишини ўзгартиришни келишиш ваколатини ҳудудий бошқармалардан туман қурилиш бўлимларига бериш.\n1. Тиббий фаолиятни лицензиялаш.\n2. Фармацевтика фаолиятини лицензиялаш.\n3. Дори воситалари ва тиббий буюмларни чакана реализация қилишни лицензиялаш\nАхборот тизими мавжуд бўлмаганлиги сабабли интеграция қилинмаган.\nАхборот тизимини ишлаб чиқиш ва давлат хизматлари кўрсатиш тизими билан интеграция қилиш.\nЎрта махсус ва ўрта таълим тўғрисидаги ҳужжат нострификацияси.\nНодавлат таълим муассасаларининг чет тилларни ўргатиш фаолиятини лицензиялаш.\nТаълимни лицензиялаш соҳасида хизматлар кўрсатиш Халқ таълими вазирлиги фаолияти ихтисослигига мос келмайди.\nНодавлат таълим муассасаларининг чет тилларни ўргатиш фаолиятини лицензиялаш бўйича ваколатни Вазирлар Маҳкамаси ҳузуридаги Таълим сифатини назорат қилиш давлат инспекциясига ўтказиш.\n1. Ҳақ тўланадиган жамоат ишларига жалб қилиш учун ариза.\n2. Фуқарони ишсиз сифатида рўйхатга олиш.\n3. Ишсизлик нафақасини тайинлаш.\nХизмат ўзига хослиги сабаб масъул орган ходими билан бевосита мулоқот талаб этилмоқда, бу эса ушбу хизматни «ягона дарча» тамойили бўйича кўрсатишга имкон бермаяпти.\nХизматни Давлат хизматлари марказлари орқали кўрсатиш тартибини бекор қилиш ва ахборот тизимини ишлаб чиқиш.\n1. Ўз тармоғини яратиш ҳуқуқисиз маълумотларни узатиш тармоқлари орқали провайдер хизматлари кўрсатишга лицензия.\n2. Телекоммуникация тармоқларини лойиҳалаштиришга лицензия.\nСпорт иншооти паспортини бериш.\n1. Маъмурий регламент қабул қилиниши зарур.\n1. Маъмурий регламент тасдиқланиши учун тегишли чоралар кўриш.\n2. Норматив-ҳуқуқий ҳужжат қабул қилинмаганлиги сабабли мавжуд ахборот тизимлари интеграция қилинмаган.\n2. Ахборот тизимлари интеграциясини якунлаш.\nМоддий маданий мероснинг кўчмас мулк объектларини асрашга доир фаолиятни лицензиялаш.\nАхборот тизимини интеграция қилиш ишлари якунланмаган.\nИнтеграция ишларини тўлиқ якунлаш.\nТуғилганлик ҳақидаги тиббий маълумотнома, болани давлат мактабгача таълим муассасасига қабул қилиш, яшаш жойи бўйича рўйхатга олиш, поликлиникага ҳисобга қўйиш.\nАҳолига қулайлик яратиш мақсадида ўзаро боғлиқ давлат хизматларини комплекс тарзда кўрсатиш зарур.\nТошкент шаҳри ва республиканинг бошқа вилоятларида бола туғилиши билан боғлиқ композит давлат хизматларини босқичма-босқич жорий этиш.\nФуқароларнинг номида турар жой мавжуд ёки йўқлиги ҳақида маълумотнома.\n1. Маълумотномани бериш муддатлари норматив-ҳуқуқий ҳужжат билан аниқ белгиланмаган.\n1. Қонун ҳужжатларига фуқароларнинг номида турар жой мавжуд ёки йўқлиги ҳақида маълумотномани бериш муддатларини белгилаш ва ушбу давлат хизматини Давлат хизматлари марказлари ва Ягона интерактив давлат хизматлари портали орқали кўрсатиш тартибини назарда тутувчи ўзгартиришлар киритиш.\n2. Давлат органлари томонидан фуқаролардан номида турар жой мавжуд ёки йўқлиги ҳақида маълумотноманинг талаб қилиниши уларга ноқулайликлар туғдирмоқда. Шунингдек, хизматнинг нархи ҳам норозилик келтириб чиқармоқда, чунки аввал мазкур хизмат бепул бўлган.\n2. Давлат органлари томонидан фуқаролардан номида турар жой мавжуд ёки йўқлиги ҳақида маълумотнома талаб қилинишини идоралараро электрон ҳамкорликни йўлга қўйиш ҳисобига бекор қилиш.\nҚурилиши тугалланган объектларни фойдаланишга қабул қилиш.\nБугунги кунда, объектларни фойдаланишга қабул қилиш далолатномаси ва кўчмас мулк давлат рўйхатидан ўтказилганлиги тўғрисидаги реестрдан кўчирма бир вақтда тақдим этилмоқда. Бунда, фуқаролар кадастр паспортини олиш учун Давлат хизматлари марказларига алоҳида мурожаат қилишмоқда, ҳолбуки, мазкур ҳужжатни юқорида қайд этилган ҳужжатлар билан бир вақтда олиш имкони ҳам мавжуд.\nКадастр паспорти, объектни фойдаланишга қабул қилиш далолатномаси, кўчмас мулк давлат рўйхатидан ўтказилганлиги тўғрисидаги реестрдан кўчирмани Давлат хизматлари марказлари ва Ягона интерактив давлат хизматлари порталига мурожаат қилиш орқали бир вақтда олишни назарда тутувчи норматив-ҳуқуқий ҳужжат лойиҳасини ишлаб чиқиш ва Ҳукуматга киритиш.\nКўчмас мулкка бўлган ҳуқуқларни давлат рўйхатидан ўтказиш.\nТўлов ундириш механизми қонун ҳужжатлари билан тартибга солинмаган.\nҚонун ҳужжатларига тўловларни Ягона биллинг тизими орқали ундириш механизмини аниқлаштиришни назарда тутувчи ўзгартиришлар киритиш.\nИпотекани давлат рўйхатидан ўтказиш.\nТижорат банклари ва кадастр органлари ўртасида алоқа лозим даражада йўлга қўйилмаган.\nҚонун ҳужжатларига ипотекани давлат рўйхатидан ўтказишнинг тижорат банклари ва нотариал идоралар ўртасида идоралараро алоқа ўрнатиш ҳисобига соддалаштирилган тартибини жорий этилишини назарда тутувчи ўзгартиришлар киритиш\n1. Бино ёки иншоот (турар жой) ижара шартномасини давлат рўйхатидан ўтказиш.\n2. Бино ёки иншоот (нотурар жой) ижара шартномасини давлат рўйхатидан ўтказиш.\n1. Ахборот тизимини такомиллаштириш ва давлат хизматлари кўрсатиш тизими билан интеграция қилиш талаб этилади.\n1. Ахборот тизимини такомиллаштириш ва давлат хизматлари кўрсатиш тизими билан интеграция қилиш.\n2. Тизимда техник камчиликлар бўлганлиги сабабли юридик шахсларда давлат хизмати кўрсатилганлиги учун тўловни амалга ошириш имкони йўқ.\n2. Ахборот тизимини Ягона биллинг тизимига интеграция қилишни инобатга олган ҳолда такомиллаштириш.\nЎзганинг ер участкасидан чекланган тарзда фойдаланиш ҳуқуқи (сервитут) тўғрисидаги келишувни давлат рўйхатидан ўтказиш.\nАхборот тизимини такомиллаштириш ҳамда давлат хизматлари кўрсатиш тизими билан интеграция қилиш лозим.\nАхборот тизимини такомиллаштириш ва давлат хизматлари кўрсатиш тизими билан интеграция қилиш.\nФуқароларга турар жой майдони бўйича маълумотнома бериш.\nДавлат органлари томонидан фуқаролардан турар жой майдони бўйича маълумотноманинг талаб этилиши уларга ноқулайлик яратмоқда.\nДавлат органлари томонидан фуқаролардан турар жой майдони бўйича маълумотнома талаб қилиниши тартибини идоралараро, шу жумладан электрон ҳамкорликни йўлга қўйиш ҳисобига бекор қилиш.\nКадастр ишини тайёрлаш ва кўчмас мулк объектларига кадастр паспортини расмийлаштириш.\n1. Мазкур хизматни кўрсатиш тартиби қонун ҳужжатларига киритилган сўнгги ўзгартиришлар билан мувофиқлаштирилмаган.\n1. Кадастр паспортини тайёрлашнинг маъмурий регламентини ишлаб чиқиш ва Ҳукуматга киритиш, бунда ушбу давлат хизматини Давлат хизматлари марказлари ва Ягона интерактив давлат хизматлари портали орқали кўрсатиш тартиби, шунингдек, қонун ҳужжатларидаги сўнгги ўзгартиришларни инобатга олиш.\nСувдан махсус фойдаланиш ёки сувни махсус истеъмол қилиш учун рухсатнома бериш.\n1. Ахборот тизими мавжуд бўлмаганлиги сабабли интеграция қилинмаган.\n1. Ахборот тизимини ишлаб чиқиш ва давлат хизматлари кўрсатиш тизими билан интеграция қилиш.\n2. Мавжуд маълумотлар рақамлаштирилмаган.\n2. Мавжуд маълумотларни рақамлаштириш.\n1 июлга қадар — 50 фоиз;\n1 январга қадар — 100 фоиз;\nЎсимлик дунёси объектларидан махсус фойдаланишга рухсатнома.\n1. Қизил китобга киритилмаган ёввойи ўсимликларни олиб кириш ва олиб чиқишга рухсатнома.\n2. Қизил китобга киритилмаган ёввойи ҳайвонлар ҳамда уларнинг зоология коллекциялари, ўлжалар, тулумларни олиб кириш ва олиб чиқишга рухсатнома.\n3. Қизил китобга киритилмаган ёввойи ҳайвонлар сақланадиган ва урчитиладиган питомникларни ҳамда зоология коллекцияларини ҳисобга қўйиш.\n4. Озонни бузувчи моддаларни олиб кириш ва олиб чиқишга рухсатнома бериш.\nЕр ости сувларига қудуқларни бурғулаш учун рухсатнома.\nВетеринария фаолиятини лицензиялаш.\n1. Давлат хизматлари марказларида ушбу хизмат вақтинчалик регламент асосида кўрсатилмоқда.\n1. Маъмурий регламентни ишлаб чиқиш ва Ҳукуматга киритиш.\nТуризм фаолиятини лицензиялаш.\n1. Хизмат вақтинчалик регламент асосида кўрсатилмоқда.\n1. Автомототранспорт воситалари ҳайдовчиларини тайёрлаш, қайта тайёрлаш ва уларни малакасини ошириш бўйича нодавлат таълим хизматлари кўрсатиш фаолиятини лицензиялаш.\n2. Ўрта махсус, касб-ҳунар, олий таълим тўғрисидаги ҳужжат нострификацияси.\n3. Нодавлат таълим хизматлари кўрсатиш фаолиятини лицензиялаш.\n1. Нодавлат таълим муассасаларининг чет тилларни ўргатиш фаолиятини лицензиялашни ҳам инобатга олувчи ахборот тизимини ишлаб чиқиш ва давлат хизматлари кўрсатиш тизими билан интеграция қилиш.\n3. Таълим тўғрисидаги ҳужжатлар тан олиниши учун йиғимлар миқдорлари табақалаштирилмаган.\n3. Хорижий таълим муассасаларида олинган ўрта махсус таълим тўғрисидаги ҳужжатларни тан олишда ундириладиган йиғим миқдорини камайтириш.\n4. Таълим хизматларининг айрим турларини лицензиялаш механизмларини қайта кўриб чиқиш лозим.\n4. Норматив-ҳуқуқий ҳужжатларни нодавлат таълим хизматларининг айрим турларини лицензиялаш механизмларини тартибга солиш жиҳатидан қайта кўриб чиқиш.\nБандлик ва меҳнат муносабатлари вазирлиги ҳузуридаги Ташқи меҳнат миграцияси агентлиги\nЎзбекистон Республикасига хориждан ишчи кучини жалб қилиш учун рухсатномалар бериш (узайтириш).\nЧет эл фуқароларига Ўзбекистон Республикаси ҳудудида ишлаш ҳуқуқини берадиган тасдиқномаларни бериш (узайтириш).\n1. Фарзанд туғилганда бир маротабалик нафақа.\n2. Дафн маросими учун нафақа.\n3. Фуқаро пенсия олувчилар рўйхатида мавжудлиги ҳақида маълумотнома.\n4. Пенсия миқдори тўғрисида маълумотнома.\nМаъмурий регламентлар қабул қилиниши зарур.\nБелгиланган тартибда маъмурий регламентларни қабул қилиш чораларини кўриш.\n1. Қимматбаҳо металлар ва қимматбаҳо тошлар билан ишлашга рўйхатдан ўтказиш гувоҳномаси.\n2. Заргарлик буюмлари, қимматбаҳо металлар ва қимматбаҳо тошлардан ясалган бошқа буюмлар билан савдо қилишга рўйхатдан ўтказиш гувоҳномаси.\n3. Қимматбаҳо металлар ва қимматбаҳо тошлардан заргарлик ва бошқа буюмлар ишлаб чиқариш учун лицензия.\nЎрмон фондига кирмайдиган дарахт ва буталарни кесишга рухсатнома бериш.\n1. Электр таъминоти тизимига техник шартларни олиш.\n2. 20 кВт дан юқори бўлган электр таъминоти тизимига техник шартларни олиш.\n3. Электр таъминоти лойиҳасини келишиш.\n4. Электр қурилмаларини ишга тушириш учун далолатнома бериш.\n5. Электр таъминоти шартномасини тузиш.\n6. Электр ҳисоблагичини ўрнатиш.\n7. Электр ҳисоблагичини ечиш.\n8. Электр ҳисоблагичини қиёслаш.\n1. Кадрлар қўнимсизлиги туфайли давлат хизмати кўрсатиш учун масъул этиб бириктирилган ходимлар ҳақидаги маълумот ўз вақтида янгиланмаяпти.\n1. Давлат хизматларини кўрсатиш учун ходимларни масъул қилиб бириктириш.\n2. Ходимлар масъулиятсизлиги ва электрон тизимда ишлаш кўникмасига эга эмаслиги сабабли ижро муддатлари бузилмоқда.\n2. Масъул ходимлар учун электрон ахборот тизимлари билан ишлаш кўникмаларини ошириш бўйича ўқув курсларини ташкил этиш. Ходимнинг шахсий жавобгарлигини ошириш.\n3. Ахборот тизими мавжуд бўлмаганлиги сабабли интеграция қилинмаган.\n3. Ахборот тизимини ишлаб чиқиш ва давлат хизматлари кўрсатиш тизими билан интеграция қилиш.\n4. Электр тизимларининг энг яқин тармоқлари тўғрисида маълумотларнинг йўқлиги тадбиркорлик субъектларининг норозилигига сабаб бўлади.\n4. Ягона интерактив давлат хизматлари порталида трансформатор нуқталарининг манзиллари ҳақида маълумотларни жойлаштириш.\nҲудудий газ таъминоти корхонаси\n1. Газ тармоқларига уланиш учун техник шартларни олиш.\n2. Газ таъминоти шартномасини тузиш.\n3. Газ таъминоти лойиҳасини келишиш.\n4. Газ ҳисоблагич ускунасини пломбалаш.\n5. Газ ҳисоблагичини ўрнатиш.\n6. Газ ҳисоблагичини ечиш.\n7. Газ ҳисоблагичини қиёслаш\n1. Давлат хизматлари кўрсатишга масъул ходимлар учун етарли моддий-техник база мавжуд эмас.\n1. Давлат хизматлари кўрсатишга масъул ходимларни етарли моддий-техник база билан таъминлаш.\n3. Амалдаги маъмурий регламентда назарда тутилган маблағларни тақсимлаш тартиби таъминотчи корхоналар томонидан сифатли хизмат кўрсатишга тўсқинлик қилмоқда.\n3. Қонун ҳужжатларига таъминотчи корхоналарга йўналтириладиган маблағлар миқдорини, шу жумладан метрологик хизматга йўналтириладиган маблағларни қисқартириш ҳисобига ошириш мақсадида ушбу хизматни тақдим этиш учун ундириладиган маблағлар тақсимланишини назарда тутувчи ўзгартиришлар киритиш.\n1. Иссиқ сув ҳисоблагичини ўрнатиш.\n2. Иссиқ сув ҳисоблагичини ечиш.\n3. Иссиқ сув ҳисоблагичини қиёслаш.\n4. Иссиқлик тизимига техник шартларни олиш.\n5. Иссиқлик тизимини ишга туширишга рухсатнома.\n6. Иссиқлик тизимини пломбалаш ва шартнома тузиш.\n3. Қонун ҳужжатларига ушбу хизматни тақдим этиш учун ундириладиган маблағларнинг барча харажатлар қопланишини ҳисобга олган ҳолда тақсимланишини назарда тутувчи ўзгартиришлар киритиш.\n1. Сув таъминоти ва сув чиқариш тизимига техник шартларни олиш.\n2. Сув таъминоти ва сув чиқариш тизими лойиҳасини келишиш.\n3. Ичимлик сув ҳисоблагичини пломбалаш ва шартномани тузиш.\n4. Ичимлик сув ҳисоблагичини ўрнатиш.\n5. Ичимлик сув ҳисоблагичини ечиш.\n6. Ичимлик сув ҳисоблагичини қиёслаш.\n2. Ахборот тизимини ишлаб чиқиш ва давлат хизматлари кўрсатиш тизими билан интеграция қилиш\n1. Ўзбекистон Республикаси Президентининг 2015 йил 15 майдаги «Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида»ги ПФ-4725-сон Фармонининг 8-банди қуйидаги таҳрирда баён этилсин:\nариза берувчиларнинг Ўзбекистон Республикаси Ягона интерактив давлат хизматлари портали орқали мустақил равишда йўналтирилган мурожаатларига асосан кўрсатиладиган давлат хизматлари учун тўланадиган давлат божлари, йиғимлар ва барча турдаги тўловлар суммасининг 10 фоизи миқдоридаги маблағлар Ўзбекистон Республикаси Адлия вазирлиги ҳузуридаги Давлат хизматлари агентлигининг бюджетдан ташқари жамғармаси шахсий ҳисобварағига ўтказилади».\n2. Ўзбекистон Республикаси Президентининг 2017 йил 1 февралдаги «Тадбиркорлик субъектларига давлат хизматларини кўрсатиш механизмларини такомиллаштиришга доир қўшимча чора-тадбирлар тўғрисида»ги ПҚ-2750-сон қарорининг 11-банди ўз кучини йўқотган деб топилсин.\n3. Ўзбекистон Республикаси Президентининг 2017 йил 29 августдаги «Ахборот-коммуникация технологиялари соҳасида лойиҳа бошқаруви тизимини янада такомиллаштириш чора-тадбирлари тўғрисида»ги ПҚ-3245-сон қарорининг 13-бандида:\nб) бешинчи хатбоши тўртинчи хатбоши деб ҳисоблансин.\n4. Ўзбекистон Республикаси Президентининг 2017 йил 12 декабрдаги «Ўзбекистон Республикаси Адлия вазирлиги ҳузуридаги Давлат хизматлари агентлиги фаолиятини ташкил этиш тўғрисида»ги ПҚ-3430-сон қарорида:\n«2. Бошқарув ходимларининг чекланган сони куйидаги миқдорларда белгилансин:\nАгентлик, адлия органлари ва муассасаларининг бюджетдан ташқари маблағлари ҳисобидан Агентлик, унинг ҳудудий бошқармалари, Марказлар, ФҲДЁ архивлари ва филиаллар учун қўшимча штат бирликларини киритиш;\nАгентлик директори мақоми ва меҳнатга ҳақ тўлаш шарт-шароитларига кўра Ўзбекистон Республикаси адлия вазири ўринбосарига, Агентлик ва унинг ҳудудий бошқармалари ходимлари тегишлича Ўзбекистон Республикаси Адлия вазирлиги ва унинг ҳудудий бошқармалари ходимларига тенглаштирилсин»;\nб) 4-банднинг учинчи хатбошиси қуйидаги мазмундаги учинчи ва тўртинчи хатбошилар билан алмаштирилсин:\n«тадбиркорлик субъектларини давлат рўйхатидан ўтказиш учун давлат божи сифатида олинадиган барча маблағлар ҳамда Марказлар ва уларнинг филиаллари орқали кўрсатиладиган давлат хизматлари учун тўланадиган давлат божлари, йиғимлар ва барча турдаги тўловлар суммасининг 20 фоизи миқдоридаги маблағлар;\n«Ўзбекистон Республикаси Адлия вазирлиги ҳузуридаги Давлат хизматлари агентлиги марказий аппаратининг\nБошқарув ходимларининг умумий сони — 58 бирлик.»;\n«Ўзбекистон Республикаси Адлия вазирлиги ҳузуридаги Давлат хизматлари агентлиги ҳудудий бошқармаларининг\nБошқарув ходимларининг умумий штатлар сони 13 — 17 бирликни ташкил этади.\nЎзбекистон Республикаси Адлия вазирлиги ҳузуридаги Давлат хизматлари агентлиги ҳудудий бошқармалари бошқарув ходимларининг умумий сони — 216 бирликни ташкил этади.».\n5. Ўзбекистон Республикаси Президентининг 2019 йил 21 майдаги «Электрон ҳукумат» тизими доирасида ахборот-коммуникация технологиялари соҳасидаги лойиҳаларни ишлаб чиқиш ва амалга ошириш сифатини яхшилаш чора-тадбирлари тўғрисида»ги ПҚ-4328-сон қарорида:\n«ариза берувчиларнинг ЯИДХП орқали мустақил равишда йўналтирилган мурожаатларига асосан кўрсатиладиган давлат хизматлари учун тўланадиган давлат божлари, йиғимлар ва барча турдаги тўловлар суммасининг 10 фоизи миқдоридаги маблағлар, шунингдек, ЯИДХП орқали кўрсатиладиган давлат хизматларидан ташқари, Ягона биллинг тизими орқали давлат хизматлари кўрсатилганлиги учун тўланган давлат божлари ва бошқа тўловлар суммасининг 0,5 фоизи миқдоридаги маблағлар Марказнинг ваколатли банкдаги махсус ҳисоб рақамига ўтказилади;»;\nб) 4-банднинг учинчи хатбошиси қуйидаги таҳрирда баён этилсин:\n«электрон ҳукуматнинг ахборот тизимлари ва ресурсларини жорий этиш ва ривожлантириш бўйича лойиҳаларни амалга ошириш, унинг моддий-техника базасини сақлаш, шакллантириш ва мустаҳкамлаш, меҳнатга ҳақ тўлаш ва ходимларни қўшимча моддий рағбатлантириш мақсадида ариза берувчиларнинг ЯИДХП орқали мустақил равишда йўналтирилган мурожаатларига асосан кўрсатиладиган давлат хизматлари учун тўланадиган давлат божлари, йиғимлар ва барча турдаги тўловлар суммасининг 10 фоизи миқдоридаги маблағлар, шунингдек, ЯИДХП орқали кўрсатиладиган давлат хизматларидан ташқари, Ягона биллинг тизими орқали давлат хизматлари кўрсатилганлиги учун тўланган давлат божлари ва бошқа тўловлар суммасининг 0,5 фоизи миқдоридаги маблағлар;».\n(Қонун ҳужжатлари маълумотлари миллий базаси, 01.02.2020 й., 06/20/5930/0105-сон; 17.03.2021 й., 06/21/6188/0216-сон; Қонунчилик маълумотлари миллий базаси, 30.04.2021 й., 06/21/6218/0398-сон)


Туркманбоши ҳайкаллари бузилмоқда\nАшхобод марказидаги "Бетарафлик биноси" яқин кунларда воқеликдан тарих саҳифаларига кўчади.\n1998 йилда ўрнатилган бу ёдгорлик баландлиги 63 метр бўлиб, унинг марказида туркманбоши Сапармурод Ниёзовнинг қуёш билан бирга айланувчи ҳайкали жойлашган.\nБу воқеани айрим кузатувчилар марҳум туркманбоши шахсига сиғинишга қарши кураш, деб баҳоласалар, бошқалари Ниёзовнинг ўрнига Бердимуҳаммедов шахсига сиғиниш маданиятининг шаклланаётгани ифодаси сифатида шарҳламоқдалар.\nТурли энциклопедия ва луғатларда "шахсга сиғиниш" атамасига деярли бир хилда изоҳ берилади:\n“Шахсга сиғиниш – муайян бир шахсни (асосан давлат арбобини) пропоганда воситалари, маданият ва санъат асарлари, давлат ҳужжатлари ва қонунларда улуғлаш. Уларда улуғланаётган шахснинг инсоният фаолият кўрсатувчи барча соҳаларда ўта истеъдодли экани, донишмандлиги, келажакни башорат қила олиши, халқ ва миллат тараққиёти учун керакли бўлган ягона ва энг тўғри қарорни қабул қилиш салоҳиятига эга экани ва бошқа жиҳатлари тасдиқланади”.\nМазкур аниқламадан чиқарган хулосамиз шуки, шахсга сиғиниш деб аталувчи ижтимоий-сиёсий касаллик ёпиқ жамиятларда пайдо бўлади ва бу касаллик вирусини бундай жамиятларда асосан тарғибот-ташвиқот воситаси сифатида кўриладиган ижтимоий институтлар¸ матбуот ва маданият урчитади.\nМарказий Осиё ва постсовет давлатларида шахсга сиғинишнинг шаклланиши тўғрисидаги “Амир Темур мероси” ва “Эркинликдан мастлик” китоблари муаллифи, швециялик тадқиқотчи Диcа Хостаднинг айтишича, минтақада шахсга сиғинишнинг турли кўринишлари мавжуд.\n- Ўзбекистонда бу кўриниш устамонлик билан рамзларга кўчирилган. Масалан, Ўзбекистонда Ислом Каримов ўрнига ҳамма жойда кучли доҳий Амир Темур ёдгорликларини кўриш мумкин. Пропаганда бу мамлакатда кучли, чўрткесар, одамлар кўрганда дағ-дағ қалтирайдиган доҳий ғоясини тарғиб қилади, дейди Диcа Хостад.\nАйни пайтда тадқиқотчи президентлар Назарбоев ва Каримов шахсига сиғинишда тафовутлар борлигини айтиб ўтади. “Президент Каримов халқ ўзидан қўрқишини истайди. Назарбоев эса, аксинча, халқ ўртасида катта обрўга эга бўлиш орқали ўз шахсига сиғинишларини ҳоҳлайди”, дейди суҳбатдошимиз.\nДиcа Хостад минтақада шахсга сиғиниш ҳолати Туркманистонда ўта кучли бўлиб қолаётгани ҳақида ҳам гапирди. Бу мамлакатда туркманбоши Сапармурод Ниёзовнинг ҳайкаллари у тириклигидаёқ бунёд этилган эди.\nСўнгги хабарларга қараганда, бу ҳайкалларнинг энг дабдабалиси ҳисобланган Ашхабоддаги "Бетарафлик биноси" янги президент Қурбонқули Бердимуҳаммедов фармони билан бузилмоқда.\nХорижда яшаётган туркманистонлик ҳуқуқ ҳимоячиси Фарид Тухватуллин бу воқеани хушхабар сифатида қабул қилишини айтади.\n- Менинг фикримча, бу туркманбоши шахсига сиғинишга қарши туркманча курашнинг силлиқроқ кўринишидир, дейди Фарид Тухватуллин.\nБироқ туркман парламентининг собиқ депутати Холмурод Суюнов фикрича, Туркманистонда янги президент шахсига сиғиниш даври бошланмоқда. Собиқ депутат Ниёзов шахсига сиғиниш даври бошланган 1992 йил сценарийси бугунги кунда айнан такрорланмоқда, деб ҳисоблайди.\n- 1992 йил сценарийси яна қайтадан ўйналади. Яъни Ниёзов ўрнига Бердимуҳаммедов шахсига сиғиниш даври бошланмоқда. Буни олиб ташланган Ниёзов портретлари ўрнига Бердимуҳаммедов портретлари ўрнатила бошлаганидан ҳам сезса бўлади, дейди Холмурод Суюнов.\nБошқа таҳлилчилар ҳам Туркманистонда бир шахсдан кейин иккинчи шахсга сиғиниш жараёни бошлангани ҳақида гапирадилар.\nҚирғизистон ва Тожикистонда бу жараён унчалик сезилмайди. Аммо қирғиз мухолифати вакилларига кўра, Қирғизистонда матбуот ва фикр эркинлигининг аста-секин бўғиб борилиши оқибатида шахсга сиғинишнинг илк кўринишлари сезила бошлади. Бу нарса президент Бакиевнинг яқин қариндошларидан етти кишининг мамлакатдаги энг юқори лавозимларни эгаллаб турганидан ҳам билинади.\nШундан келиб чиққан ҳолда, минтақада шахсга сиғиниш ҳодисасини ўрганган швециялик тадқиқотчи Диса Хостадга "Марказий Осиёда шахсга сиғинилмайдиган жамият мавжуд бўла оладими?" деган савол билан юзландик.\n- Бундай одам бор эди. Уни биласиз, бу Акаев эди. Бироқ у ҳаммага, ўз халқига ҳам, минтақадаги президентларга ҳам заиф раҳбар сифатида кўринар эди. Охир-оқибат уни ҳокимиятдан қувишди, дейди Диса Хостад.\nТадқиқотчи фикрича, Марказий Осиё халқи учун демократия тамойиллари бегона эмас. “Жумладан, Ўзбекистонда бир вақтлар минтақадаги энг кучли мухолифат ва демократия мавжуд эди”, деб эслатади Хостад.\nАммо халқнинг демократик жамият борасидаги иродасини муайян сиёсий гуруҳлар ўз манфаатларига алиштирмоқдалар ва бу манфаатлар юзага чиқиши учун шахсга сиғиниш энг мақбул сиёсатдир¸ деб давом этади швециялик таҳлилчи:\n- Шахсга сиғиниш ҳокимиятни сақлаб қолишнинг энг амалий ва синалган усулидир. Халққа пропаганда энг донишманд раҳбар ғоясини сингдириб юборади. Ўз-ўзидан бу раҳбар амалдан кетса ҳолимиз хароб бўлади, деган тушунча пайдо бўлади, дейди Диcа Хостад.


Россияда коронавирусга қарши коллектив иммунитети 45,7% ни ташкил қилади MOSKVA.TASS-Kazinform – Россияда коронавирус инфекциясига қарши коллектив иммунитет даражаси ҳозирда 45,7% ни ташкил қилади, деб хабар беради Kazinform TASSга таяниб.\nРоссияда портловчи моддалар ишлаб чиқарадиган заводда содир бўлган ёнғин оқибатида 15 киши ҳалок бўлди NUR-SULTAN. Kazinform - 22 октябр куни эрталаб Рязань вилоятидаги портловчи моддалар ишлаб чиқарадиган «Разряд» компаниясининг цехида ёнғин содир бўлди. Охирги маълумотларга кўра, бунинг оқибатида 15 киши ҳалок бўлган, дея хабар беради Kazinform TASSга таяниб.\nCOVID-19 га қарши Беларусь вакцинаси ҳар қандай ёшдаги одамларга мўлжалланган MINSK. BelTA - Kazinform - CОVID -19 га қарши Беларусь вакцинаси ҳар қандай ёшдаги одамларга мўлжалланган бўлади. Бу ҳақда Беларусь Миллий фанлар академияси Биофизика ва ҳужайра инженерияси институти директори Aндрей Гончаров «МИР24» телеканали эфирида маълум қилди, деб хабар беради Kazinform BelTAга таяниб.\nОзарбайжонда коронавирус туфайли 20 га яқин мактаб ёпилди BAKU. Kaszinform - Озарбайжонда кундузги машғулотлар қайта тикланганидан бери, 4432 умумий таълим муассасасидан 19 та мактаб масофавий ўқишга ўтказилди, деб хабар беради Kazinfornm мухбири Озарбайжон Таълим ва соғлиқни сақлаш вазирлиги хабарига таяниб.\nРоссиянинг Свердловск вилоятида 21 киши метил спиртидан заҳарланиб вафот этди ЕKATERINBURG. TASS - Kazinform - Россиянинг Свердловск вилоятида метил спиртидан заҳарланиш қурбонлари сони 24 кишига етди. Бу ҳақда прокуратура вакили судда журналистларга маълум қилди, деб хабар беради Kazinform TASSга таяниб.\nҲиндистон шимолида кучли ёмғирдан қурбон бўлганлар сони 52 кишига етди UTTARANCHAL. Kazinform - Ҳиндистон шимолидаги Уттаранчал штатида кучли ёмғир ва кўчкилар оқибатида ҳалок бўлганлар 52 кишидан ошди, дея хабар беради Kazinform Тhе Еconomic Тimesга таяниб.\nРоссияда AY.4.2 коронавируси янги вариантининг алоҳида ҳолатлари аниқланди MOSKVA. TASS-Kazinform - Россияда «дельта» штаммининг кичик тури бўлган AY.4.2 коронавируси янги вариантининг алоҳида ҳолатлари аниқланди. Бу ҳақда Роспотребнадзор марказий эпидемиология илмий -тадқиқот институти одам касалликларини ташхислашнинг янги усулларини ишлаб чиқиш илмий гуруҳи раҳбари Камиль Хафизов пайшанба куни журналистларга маълум қилди, деб хабар беради Kazinform TASSга таяниб.\nХитой ресторанида портлаш: 30 дан ортиқ одам жароҳат олди SHENYANG. XINHUA-Kazinform – Хитойнинг Шэньян шаҳридаги ресторанда юз берган портлаш оқибатида бир киши ҳалок бўлди, яна 33 киши жароҳатланди, деб хабар беради Kazinform Синьхуа ахборот агентлигига таяниб.\nТуркияда кўнгиллилар TURKOVAC вакцинаси билан эмлана бошлайдилар ANKARA. ANADOLY – Kazinform - е -Nabiz сайти Туркиянинг CОVID -19 га қарши TURKOVAC вакцинасининг учинчи компонентини жорий этиш учун кўнгиллилардан аризаларни қабул қила бошлади, дея хабар беради Kazinform Anadoly агентлигига таяниб.\nТайванда уй ёниши оқибатида 46 киши ҳалок бўлди BEIJING. Kazinform - Пайшанба куни Тайваннинг Гаосюн шаҳридаги турар жой биносида содир бўлган ёнғин оқибатида камида 46 киши ҳалок бўлди ва ўнлаб одамлар жароҳатланди. Бу ҳақда Sinhua агентлиги маълум қилди, деб хабар беради Kazinform.\nЭронда 46,8 млн киши коронавирусга қарши вакцинанинг биринчи дозасини олди NUR-SULTAN. Kazinform – Эронда 46,8 миллиондан ортиқ одам коронавирусга қарши вакцинанинг биринчи дозасини олди. Бу ҳақда Қозоғистонда COVID-19 тарқалишининг олдини олиш бўйича идоралараро комиссиянинг Telegram-каналида маълум қилинди, деб ёзади Kazinform.\nТайванда юз берган ёнғин оқибатида 9 киши ҳалок бўлди, 44 киши жароҳатланди TAIPEI. Kazinform - Тайванда 13 қаватли бинода юз берган ёнғин оқибатида 9 киши ҳалок бўлди, 44 киши яраланди, дея хабар беради Kazinform оролнинг AP ахборот агентлигига таяниб.


Audi компанияси “Майбах”нинг рақобатчисини тайёрлаш устида ишлаётганини тан олди - Автомобильные новости UZ - Скачать музыку бесплатно новинки музыки 2016-2017\nAudi компанияси “Майбах”нинг рақобатчисини тайёрлаш устида ишлаётганини тан олди\n80b9e088ba9f2496d631d6cef7a2d33b69d70d09 [/i]Share to Facebook [/i]Share to Twitter [/i] [/i] [/i] [/i] Audi компанияси раҳбарияти кейинги авлод A8 седанининг Mercedes-Maybach S-Class ҳамда S-Class Pullman лимузинига рақобатчилик қила оладиган узайтирилган, жуда ҳашаматли версиясини тайёрлаш имкониятларини кўриб чиқмоқда. Бу ҳақда, Auto Express’нинг хабар беришича, Audi бош муҳандиси Штефан Книрш маълум қилди. “Ҳа, биз бу ҳақда ўйлаяпмиз. S-Class’нинг узун ҳашаматли модификациялари муваффақияти шунга ўхшаш лойиҳа учун иқтисодий асос излашга мажбур қилди”, — деди Книрш. “Ауди” янги авлод A8 моделининг версиялари сонини сезиларли кўпайтиришни режалаштирмоқда. “Майбах” ва “Пульман”нинг рақобатчиларидан ташқари, моделнинг “купе” кузовли талқини ҳам пайдо бўлиши мумкин. Книршнинг тасдиқлашича, кейинги авлод А8 автомобиллари автоном бошқарув тизими билан таъминланади. A8’даги автопилот автомобилга ҳайдовчининг иштирокисиз автотураргоҳда ва тирбандликларда бурилиш, шунингдек, соатига 60 километргача бўлган тезликда мустақил юриш имконини беради. Кейинги Audi A8 2018 йилда омма эътиборига ҳавола этилиши кутилмоқда. Моторлар қаторидан, аввалгидек, W12 агрегати ҳам ўрин олади — унинг ишчи ҳажми 6,3 литрдан 6,0 литргача камайтирилган. Айни вақтда, унинг қуввати 500 от кучидан 585 от кучигача кўпайган. Аввалроқ Audi компанияси Норвегия қироли оиласи учун A8 модели базасида лимузин тайёрлаётгани ҳақида хабарлар пайдо бўлган эди. - деб хабар бермоқда Carzone.uz нашри.


СИЗГА ТАЪЗИМ, СИЗГА ЭҲТИРОМ - Ўзбекистон овози газетаси\nХотира ва қадрлаш куни муносабати билан Ўзбекистон Халқ демократик партияси ташкилотлари мамлакатимизнинг барча ҳудудларида кенг қамровли тадбирлар ўтказмоқда.\nЎзХДП Марказий Кенгаши ходимлари 3 май куни эрталаб пойтахтимизнинг Мирзо Улуғбек тумани томон йўл олишди. Дастлаб, «Шўртепа» маҳалласида яшовчи фронт ортида меҳнат қилган Хотира Қосимова хонадонида бўлишди.\n— Куни кеча 90 ёшга тўлдим, — деди онахон. — Фарзандларим, невара, эвараларим бир ерга жам бўлди. Уларга боқиб, шукр қилдим. Болалигим ёдимга тушди. Уруш бошланганида 13 ёшда эдим. Эркаклар урушга кетган, барча оғир ишлар аёлларнинг зиммасида эди. Ёш болалар ҳам очликдан ўлмаслик учун ишларди. Уруш даҳшатларини турмуш ўртоғимдан эшитганман. Улар сафдошларини ёдга олганда хўрсиниб шундай дерди: «Мен-ку оила қурмагандим. Уларнинг йўлига кўз тикувчилар бор эди. Кўпчилиги чимилдиқдан урушга отланганди. Баъзилари фарзандли бўлгани ҳақида хат олиб, Андижон полкаси»га ўйнаб берарди.\nШукрки, у замонлар ортда қолди. Ҳозир элимиз ардоғида яшаяпмиз. Мана бугун сизлар келиб турибсиз. Айниқса, Ўзбекистон халқ артисти Гавҳар Зокировани кўриб, жуда хурсанд бўлдим. У билан юзма-юз суҳбатлашишни кўпдан ният қилгандим.\nКейинги манзил бир неча йиллар фронт ортида меҳнат қилган 90 ёшли Онажон Усмонова хонадони бўлди.\n— Хотира ва қадрлаш куни муносабати билан сиздан бир ҳол-аҳвол сўрайлик, деб келдик, — деди ЎзХДП Марказий Кенгаши бўлим мудири Нилуфар Йўлдошева.\n— Хуш келибсизлар, — деди онахон.\nСамимий суҳбат бошланди.\n— Уруш бошланганида 13 ёшда эдим, — деди у. — Бизнинг оиладан 7 киши урушга кетди. Шулардан фақат отам оёғидан яраланиб, қайтиб келди. Тоғамнинг турмуш ўртоғи умрининг охиригача уларни кутди. Ҳар куни эрта тонгдан дарвозани катта очиб қўярди. Бунинг сабабини сўраганимизда, «Отаси келиб қолса, мени унутишибди, деб ўйламасин», дерди.\nОтам урушда вақти бизга жуда оғир бўлди. Эсласам, ҳали-ҳамон этим жунжикади. Кун бўйи далада меҳнат қилардик. Бувим нонни қулоғимизга ўлчаб берарди. У кунларни ҳеч кимга кўрсатмасин.\nПартия фаоллари Иккинчи жаҳон уруши даврида Ленинград қамалида фашистлар билан мардонавор курашган 94 ёшли Жафар Мирзаев хонадонида ҳам бўлишди.\nШунингдек, ЎзХДП Тошкент шаҳар кенгаши мутасаддилари Шайхонтоҳур тумани «Сузукота» маҳалласида умргузаронлик қилаётган 100 ёшли Қумри Нуриддинованинг ҳолидан хабар олди.\n— Катта Фарғона канали қурилишида иштирок этганман, — деди онахон. — Ёш эдик. Бектемир туманидаги заводда оддий ишчи бўлиб ишлардим. Завод ишчиларини бир автобус қилиб канал қурилишига олиб борарди. Ҳамон ёдимда, матодан тикилган халтамиз бўларди. Унга тупроқ тўлдириб беришар, биз уни нарвондан тепага олиб чиқиб, белгиланган ерга тўкиб келардик.\nПартия фаоллари Иккинчи жаҳон уруши қатнашчиси Абдуқаҳҳор Холматов, Мақсуд Оқилов хонадонида ҳам бўлишди. Уларнинг хотираларини тинглашди.\n— Биз сизлардан чин маънода қарздормиз, — деди ЎзХДП Тошкент шаҳар кенгаши раиси Ҳайдар Бобохонов. — Сизлар кўрсатган қаҳрамонликлар ҳеч қачон унутилмайди. Барчангизнинг умрингиз узоқ бўлсин.\nТошкент шаҳар партия кенгаши ва Яшнобод туман кенгаши депутатлари 100 нафар уруш қатнашчиси, ёлғиз нуронийлар, ногиронлиги бўлган шахслар иштирокида Туябўғиз сув омборига саёҳат уюштиришди.\nНуронийлар билан суҳбатдан сўнг бир хулосага келдик: инсониятга мислсиз йўқотишлар, мусибатлар олиб келган бу урушни, жанггоҳларда мардонавор курашган ота-боболаримизни унутишга ҳеч кимнинг ҳаққи йўқ.


Ягона бренд: Best in Uzbekistan – Коммерсант.Уз\nЯгона бренд тадбиркорлик фаолиятини қўллаб-қувватлаш ва бизнес юритиш шароитларини яхшилаш бўйича қабул қилинган ҳукумат лойиҳаси доирасида яратилаяпти. “Дунёда кўплаб давлатлар ўз сифатли маҳсулотларини тарғиб қилиш ишларини ягона мамлакат бренди орқали амалга оширишмоқда. Буни жадал равишда МДҲ мамлакатларида, хусусан Россияда ҳам татбиқ этишган.\nБу вазифани қисман давлатга ўтказиш ҳисобига ташқи бозорларда маркетинг ва реклама ҳаражатларини камайтиришга ёрдам беради. Ўтказилган тадқиқот натижаларига кўра, бундай чора ўзбек маҳсулотларининг дунёда танилишига ва уларга бўлган талабнинг бир неча бор кўпайтиришга ёрдам беради”, деб таъкидлайди манба.\nЎзбекистон ишлаб чиқарувчилари ушбу брендни бепул ишлатиши мумкин бўлади, лекин маҳсулотлар юқори сифат стандартларига тўлиқ жавоб бериши зарур.\nЯнги брендни ишлаб чиқиш жараёнига энг етакчи мутахассислар, шу жумладан хорижий экспертларни жалб қилиш режалаштирилмоқда. Бу борада очиқ танлов эълон қилиниб, унда барча хоҳловчилар иштирок этиши мумкин.\nХабарларга кўра, бундай брендни яратишда айрим хавфлар ҳам бор. Жумладан, хориж мамлакатларига сифатсиз ишлаб чиқарувчилар томонидан маҳсулотлар етказилиши мумкин. Бунинг олдини олиш мақсадида маҳсулотларни ягона бренддан фойдаланиш ёки халқаро стандарларга мувофиқлиги ҳақида сертификатлаштириш тартибини жорий этиш кўзда тутилмоқда.\nҚайд этиш лозим, Ўзбекистонда жорий йилнинг июль ойи якунида мева-сабзовотлар экспорти учун ягона бренд – UzAgro ишлаб чиқилган эди. Мазкур бренд дунёнинг исталган нуқтасига етказиб берилаётган маҳсулотларнинг юқори сифатли эканлиги кафолати ҳисобланади.\nПредыдущая запись Стартап-инициативы глазами эксперта\nСледующая запись Президент выступил с приветственной речью на открытии фестиваля “Шарк тароналари”\nЭкономисты — за урбанизацию. Как миграция в Ташкент обогатит Узбекистан\nБанклар автокредит бера бошлади


– Сайлов жараёнларини кузатиш давомида Тошкент шаҳри, Жиззах ва Хоразм вилоятларида бўлдим. Айтишим жоизки, Ўзбекистон Республикаси парламенти сайловига ҳар томонлама пухта ва изчил тайёргарлик кўрилган. Ўзбекистонда фуқаролар сайлов ҳуқуқининг амалдаги ижросини таъминлаш мақсадида халқаро андозаларга тўла жавоб бера оладиган сайлов тизими яратилган.\nМиссиямиз 2007 йили мамлакатингизда ўтказилган Президент сайловларида ҳам иштирок этган эди. Бу галги сайловларни кузатиш орқали шунга амин бўлдимки, сайлов тизими ва қонунчилиги ҳамда унга тайёргарлик жараёни янада такомиллашган. Ўзбекистон сайловига оид барча қонунлар халқаро меъёрларга мос келиши билан бир қаторда айрим мамлакатларнинг мазкур йўналишдаги ҳуқуқий ҳужжатларидан мукаммаллиги билан алоҳида ажралиб туради.\nСайлов барча демократик тамойиллар асосида, очиқ ва ошкора тарзда ўтаётганига гувоҳ бўлдим. Сайловчиларнинг овоз бериш жараёни фаол давом этмоқда. Участкаларда сайлов юксак даражада ўтиши учун барча зарур шарт-шароитлар яратилган.


Сурхондарёда Россия буғдойи қайта ишланиб Афғонистонга экспорт қилинади - 22.10.2018, Sputnik Ўзбекистон\nСурхондарё вилоятида инвестицион лойиҳаларни амалга ошириш ва мева-сабзавот маҳсулотларини экспорт қилиш бўйича жами 390,8 млн. долларлик 14 та шартнома... 22.10.2018, Sputnik Ўзбекистон\nСурхондарё вилоятида инвестицион лойиҳаларни амалга ошириш ва мева-сабзавот маҳсулотларини экспорт қилиш бўйича жами 390,8 млн. долларлик 14 та шартнома имзоланди.\nТОШКЕНТ, 22 окт – Sputnik. Тошкентда 18-19 октябрь куни бўлиб ўтган “Россия – Ўзбекистон ҳудудлараро ҳамкорлик” бизнес форумида доирасида Сурхондарё ва Новосибирск вилояти орасида бир неча шартномалар имзоланди, деб хабар қилмоқда Сурхондарё вилояти ҳокимлиги матбуот хизмати.\nЎзбекистон ва Россия тўқимачилик соҳасида чегарасиз ҳамкорликни йўлга қўяди\n21 Октябр 2018, 13:55


Таниқли турк актрисаси турмуш қурмай, ҳомиладор бўлди. Мухлислар ғазабда (ФОТО) – ВОҲА\nҲомиладорликнинг сўнгги ойларида бўлган таниқли туркиялик актриса Марям Узерлининг фотосурати Туркияда жамоатчилик норозилигига сабаб бўлди.\nЯқинда араб мухлисларининг тажовузкорлигини изоҳлаган Марям бу сафар ватандошларининг тушунмовчилигига дуч келди.\nАктриса ижтимоий тармоққа ҳомиладорлиги сезиларли даражада билинган суратни жойлаштиргандан сўнг, Узерлининг ноқонуний фарзандлари ҳақида салбий изоҳлар билдирила бошланди.\nТуркиялик мухлисларнинг норозилигига сабаб шуки, актриса ҳомиладорликнинг сўнгги ойларида, аммо америкалик севгилиси билан ҳамон расман турмуш қурмаган.\n“Болалар никоҳсиз туғилмаслиги керак. Биз тўғри жамиятда яшаяпмиз ва жамият ўз қоидаларини белгилайди: Марям, муносабатларни қонунийлаштиринг», – деб ёзган юлдузнинг турк мухлислари.\nУзерли ватандошларининг реакциясига анча босиқлик билан муносабат билдирди ва унга қуйидагича изоҳ берди:\n«Менга қандай муносабатда бўлишингиздан қатъи назар, барчангизни жуда яхши кўраман. Шахсий ҳаётимга эмас, балки ролларимга эътиборингизни қаратинг. Тўйга келсак, албатта, бўлади, лекин ҳозир эмас, балки коронавирус пандемияси тугаганидан кейин. Мен ажойиб тўй қилмоқчиман ва ўз орзуимни амалга оширадиган кунларни кутаман».


05.05.2020 - Истеъмолчилар ҳуқуқларини ҳимоя қилиш Агентлиги\nТАШҚИ РЕКЛАМА ОБЪЕКТЛАРИ (КОНСТРУКЦИЯЛАРИ) ЭГАЛАРИ ДИҚҚАТИГА!\nЭълонлар, ЯнгиликларBy admin@amon 05.05.2020\nМаълумки Вазирлар Маҳкамасининг 2020 йил 20 февралдаги “Ташқи реклама бозорини тартибга солиш тўғрисида”ги 104-сонли қарорига мувофиқ: маҳаллий ҳокимлик ва мутасадди идоралар томонидан ҳар бир туман (шаҳар) бўйича махсус ишчи гуруҳлар тузилган ҳолда барча турдаги ташқи реклама объектларини (конструкцияларини) ушбу қарор талабларига мувофиқлиги юзасидан хатловдан ўтказилиши; ушбу қарор қабул қилингунга қадар қалбакилаштирилган ҳужжатлардан фойдаланилган ҳолда, ташқи…\nРеклама фаолияти, ЯнгиликларBy admin@amon 05.05.2020\nЧекиш инсон саломатлиги учун оқибати салбий ҳолатга олиб келувчи зарарли иллат ҳисобланади. Чекиш чекувчи учун ҳам, атрофдаги бошқа инсонлар учун ҳам зарар келтиради. Инсоннинг замонавий ҳаёт тарзида чекиш кўпгина сурункали касалликларни келтириб чиқарувчи, иш қобилиятини пасайтирувчи, ногиронликни ва ўлимнинг кўпайишига сабаб бўлувчи хавфли омилларнинг асосийларидан бири бўлиб қолмоқда. Чекиш инсонни умрини ўртача 10-15 йилга қисқартиради,…\nТавсиялар, ЯнгиликларBy tagaeva@press 05.05.2020\nМаҳсулотларни нафақат карантин даврида, балки ҳар доим ҳам танлашга бир хил муносабатда бўлиш лозим. Сабаби маълум, сифатсиз маҳсулотлар инсон ҳаёти ва соғлигига хавф туғдириши мумкин. Истеъмолчилар ҳуқуқларини ҳимоя қилиш агентлиги томонидан тайёрланган “Коронавирус пандемияси даврида маҳсулотлар қандай танланади?” мавзуидаги эслатма, видеоролик ва аудиоёзувларда аҳолига бу борада тегишли тавсиялар бериб ўтилган. Агентликнинг Сирдарё вилояти…


Ўзбекистон ва Германия террорчилик ва наркотрафикка қарши кураш бўйича ҳамкорликни муҳокама қилди - Anhor\nAnhor Все посты Ўзбекистон ва Германия террорчилик ва наркотрафикка қарши кураш бўйича ҳамкорликни муҳокама қилди\nЎзбекистон ва Германия террорчилик ва наркотрафикка қарши кураш бўйича ҳамкорликни муҳокама қилди\nЎзбекистон Республикаси ИИВга Германия Криминал полицияси федерал идораси президенти Йорг Цирке бошчилигидаги делегация ташриф буюрди. Меҳмонларни Ўзбекистон Республикаси Ички ишлар вазири, генерал-майор А.Ахмедбаев қабул қилди, дея хабар беради идоранинг матбуот хизмати.\nЎзбекистон ва Германия ўртасида дипломатик алоқалар ўрнатилганидан буён ижтимоий-сиёсий ва маданий соҳадаги икки томонлама муносабатлар йилдан-йилга ривожланиб бормоқда. Икки мамлакатнинг ҳуқуқни муҳофаза қилиш бўйича ўзаро ҳамкорлигининг ҳуқуқий асосини ташкил этувчи қатор ҳужжатлар мавжуд. Интерполнинг миллий бюролари ҳам яқин ҳамкорлик қилишмоқда. Халқаро қидирувни амалга ошириш, жиноятчиларнинг шахсини текшириш ва аниқлаш кабилар бу борадаги асосий йўналишлар ҳисобланади.\nСуҳбат чоғида германиялик мутахассислар республикамиз ички ишлар органларининг асосий фаолият йўналишлари билан таништирилди. Жамоат хавфсизлигини таъминлаш, икки томонлама идоралараро ҳамкорликни чуқурлаштириш масалалари бўйича ўзаро фикр алмашилди.\nШунингдек, терроризм ва диний экстремизм, гиёҳвандлик воситаларининг ғайриқонуний айланишига қарши кураш соҳасидаги вазият ҳам тилга олиб ўтилди. Мазкур муаммо нафақат Ўзбекистонга ёки бизнинг минтақага, балки бутун дунёга дахлдор эканлиги эътироф этилди. Ушбу жабҳада Ўзбекистон ва Германия ҳуқуқни муҳофаза қилиш органларининг биргаликдаги фаолиятини янада кучайтириб, янги босқичга кўтариш зарурлиги таъкидланди.\nУчрашув иштирокчилари, шунингдек, Афғонистонда юзага келаётган вазият хусусида ҳам ўз фикрларини билдирдилар. Ушбу ҳудуддаги беқарорлик минтақавий хавфсизликка жиддий таҳдид солиши, халқаро терроризм, диний экстремизм ва қурол-яроғ савдосининг кучайишига, шунингдек динлараро ҳамда миллатлараро низоларнинг кескинлашувига омил бўлиши мумкинлиги айтилди. Минтақада вазиятни беқарорлаштиришга уринишлар трансмиллий уюшган жиноятчиликка қарши курашнинг илғор шакл ва усулларидан самарали фойдаланиб, таъсирчан амалий чоралар кўришни тақозо этаётгани қайд қилинди.\nЙорг Цирке ўз навбатида самимий қабул учун миннатдорлик изҳор этиб, сўнгги йилларда қарор топган мамлакатларимиз ҳуқуқни муҳофаза қилиш органлари ўртасида ўзаро ишончга асосланган мулоқотни давом эттиришдан ҳамда халқаро терроризм, диний экстремизм, наркотрафик ва уюшган жиноятчиликка қарши кураш борасидаги ҳамкорликни мустаҳкамлашдан манфаатдор эканлигини билдирди. Шунингдек, Афғонистондаги вазият хусусида тўхталиб, гиёҳфурушлар заҳри қотилни тарқатишнинг янги усул ва йўлларини излаб топишга уринишларидан хавотирда эканлигини айтди.\nУ хизмат фаолиятининг бошқа йўналишлари бўйича ҳам ҳамкорлик қилишни таклиф этди. Самарали кечган учрашув чоғида мунтазам равишда мулоқотда бўлиб, ҳар икки томонни қизиқтирган масалалар бўйича ўзаро ахборот алмашиб туришга келишиб олинди.\n“Coca-Cola” заводи Ўзбекистондаги фаолиятини тиклайди\nЎзбекистонлик бир нечта фуқаро чегарани ноқонуний кесиб ўтаётганда Олтой ўрмонида адашиб қолди


Зидан: «Ғолибман ва ютқазишни ёмон кўраман. «Реал»нинг ДНКси – ғалаба учун борини бериш»\n«Реал» бош мураббийи Зинедин Зидан якунланаётган мавсумни баҳолади.\n«2017 йили чемпионатни сўнгги куни ютгандик. Айнан шундай ҳолат Ла Лигани ва футболни чиройли қилади. Мавсум яхши ўтди. Асосийси, бор кучимизни беришимиз керак эди ва буни бажардик – ҳам футболчилар, ҳам жамоада ишлайдиганларнинг барчаси.\n10дан 10 ёки 9,5 баллга эга бўлишимизни билиб оламиз. 3 очкони қўлга киритишимизга ишонамиз. Футболчиларим ҳар доим қўлларидан келганча ҳаракат қилишган. Бошидан охиригача жароҳатлар, коронавирус билан…\nЎзимни жуда кўп танқид қиламан. Ғолибман. Баъзида ҳеч нарса мени безовта қилмаётгандек туюлса ҳам, ютқазишни ёмон кўраман. Ғалаба қозониш учун ҳамма нарсани бераман ва бу – «Реал»нинг ДНКси. Футболчилар ғалабани хоҳлашади ва қийинчиликларга қарамай, ҳар доим борларини беришади», – дея Зиданнинг сўзларини келтиради клуб расмий сайти.


Ҳар бир касбнинг залвори, рағбати бор – Yoshlar ovozi\nҲар бир касбнинг залвори, рағбати бор\nАльпинистлар табиатнинг турли тўсиқларини бардош билан енгиб, мукофотига улкан тоғ чўққисини забт этиш нашидасини татиб кўради.\nЎзбекистонда хизмат кўрсатган санъат арбоби, Давлат мукофоти совриндори Йўлдош Аъзамни кино санъатининг моҳир альпинистларидан десак, адашмаймиз.\n1909 йил 10 май куни Тошкент шаҳрида туғилган чақалоққа яхши ният билан Йўлдош, деб исм қўйилди. У болаликдан санъатга ошуфта бўлиб улғайди. 1930 – 1936 йилларда “Совкино” ва “Востоккинофильм” студияларида роль ўйнади.\nЮ.Райзманнинг “Ер чанқоғи”, Наби Ғаниевнинг “Юксалиш” фильмлари Йўлдош Аъзамни маҳоратли актёр сифатида кашф этди. Кейинчалик таниқли актёр ўзини режиссёрлик соҳасида ҳам синаб кўрди.\nУнинг режиссёрлигида 1956 йили “Гулбаҳор”, 1958 йили “Мафтунингман”, 1959 йили “Фурқат”, 1961 йили “Истиқбол йўли”, 1965 йили “Ойдин саҳифа”, 1969 йили “Ўткан кунлар” каби фильмлар яратилди.\nЭътиборлиси, Йўлдош Аъзам ижодида ўзбек халқининг тарихий ва замонавий ҳаёти саҳифаларини миллий руҳда кўрсатишга интилиш кўпроқ сезилади. Актёрлар билан образлар устида чуқур ишлаш, барча ҳаракатларни қаҳрамон характери ва ички дунёсини очиб беришга қаратиш режиссёр ижодига хос. Шунинг учун ҳам ижодкор бошчилигида суратга олинган фильмлар ҳалигача эътиборда. Далил ўрнида қаҳрамонимизнинг “Мафтунингман” фильмига тўхталиб ўтсак.\nРежиссёр фильмга ўзгача иштиёқ билан қўл уради. Актёрларни танлашга синчковлик ва қаттиққўллик билан ёндашади. Бош роллардан бирини ижро этган Клара Жалилова фильмга қандай кириб келганини қуйидагича хотирлайди:\n— Олдинига режиссёр “бу қизнинг фақат овозини оламан, ўзи тўғри келмайди, бўйи паст”, деб синовдан қайтариб юборган. Икки ой давомида бош қаҳрамонга лойиқ актриса изланди. Топилмагач, бу роль ўзимга насиб этди.\nФильмни хотирлашни давом эттирар эканмиз, яна бир қаҳрамон — хоразмлик тракторчи ҳамда унинг севги тарихидаги рақиби, фарғоналик шофёр ҳам суратга олиш жараёнида турли қийинчиликларга дуч келганини эслаш қизиқ. Хоразмлик Шариф умрида трактор минмаган экан. Шунинг учун суратга олиш жараёнида тормоз ўрнига газни босиб, жамоанинг ҳаётини хавф остида қолдириш каби ҳолатлар ҳам юз берган. Фарғоналик шофёр эса партнёри билан рақсга туша олмагани ва ҳамроҳининг оёғини босиб олгани учун “айиқ полвон” деган лақаб олган эди. Аслида бу саҳна кастинг учун тайёрланган бўлган.\nБундай вазиятлар юзага чиққанида фильм яратувчиси Йўлдош Аъзамнинг баъзан даккиси, баъзан ижодкор сифатида берган маслаҳати актёр ва актрисаларга том маънода мактаб вазифасини ўтади. Аслида “Мафтунингман” фильмини миллийликка суғорилган ижод маҳсули десак, тўғри бўлади.\nЙўлдош Аъзамнинг энг катта ютуғи фильмнинг биринчи ўзбек комедияси сифатида яратилганида эди. “Мафтунингман” фильми турли қўшиқлар, кутилмаган воқеалар тасвири ва кастинг жараёнлари билан эсда қолган.\nҲозиргача “Сартарош”, “Дўппи тикдим”, “Мафтун бўлдим” қўшиқлари халқимиз қалбидан жой олиб келади. Бу Йўлдош Аъзамнинг ўзбек кино санъати “альпинисти” эканининг\nмаданият институти талабаси.\nКитоб садоқатли дўст\n“Чортоқ”ликлар илтижоси: “Бизни ўғрилардан ҳимоя қилинг...”\nИш керакми, иловани оч!\n← Барча имкониятлар ёшлар учун\n“Бизнес — ижодкорлик” →


Тинчлик ўрнатиш йўлида — Dilkashradio.com\nТинчлик ўрнатиш йўлида\nМуқаддас Каломдаги Матто 18:15 оят эсингиздами. Шу оятда берилган тинчлик ўрнатиш жараёни: Худони улуғлайди.\nБиз тинчлик ўрнатиш принципларини амалда қўллашни хоҳлайдиган бўлсак, биринчи ўринда Худони улуғлаш ҳақида ўйлашимиз керак. Бизнинг энг биринчи қиладиган ишимиз ўзимизни оқлаш ёки рақибимизни енгиш эмас, Худони мамнун қилиш. Коринф шаҳрида ҳаворий Павлус бўлинган жамоатга дуч келди. Жамоатда ахлоқий, қонуний ва парҳез ҳақида баҳслар бор эди. Павлус уларга:“Шундай қилиб ейсизларми, ичасизларми, нимаики қилсангизлар, ҳамма нарсани Худони улуғлаш учун қилинглар.”, деган эди. Муқаддас Каломдаги тинчлик ўрнатиш Худони мамнун қилиш ва Уни улуғлашга асосланган ва йўналтирилган. Унинг манфаатлари, номи, амрлари бошқа ҳар қандай мукофотлардан ҳам устун туриши керак.\nТинчлик ўрнатишда биринчи даражали бўлган нарса бу Худонинг амрларига бўйсуниш орқали севувчи Худога бўлган садоқатимиздир. Тинлик ўрнатишга Худо томондан ёндашиш – бу фақат натижаларга диққат қилиш дегани эмас, чунки баъзан одамлар сизнинг ҳаракатларингизга жавоб қайтармайдилар. Одамлар бизнинг ҳаракатларимизга ижобий жавоб қайтармасалар ҳам, биз Худони мамнун қилаётганимиздан тасалли ва далда оламиз. Юқорида айтиб ўтилганидек, Худонинг “манфаатлари, номи, амрлари бошқа ҳар қандай мукофотлардан ҳам устун туриши керак”\nТинчлик ўрнатишда биринчи Худони мамнун қилишни хоҳлаш бўлса, иккинчи қадам ўз кўзимиздаги ходани олиб ташлаш бўлиши керак.\nИсо бевақт ёки нотўғри адоватни таъқиқлайди. Биз аввал ўз гуноҳларимиз ва хатоларимизга тўғрилашимиз керак. Ундан кейингина биродаримизнинг айбини кўрсатишга ҳақли бўламиз.Исонинг шогирдлари орасидаги биродарликда ҳадеб, бир-бирларини айблайвериш ярамайди. Бу биродарлик муносабатларига ҳеч қандай ёрдам бермайди. Аммо биродар, мулойим бўлганида ўз-ўзини хукм қилувчи руҳ ўзининг кўзидаги ходани олиб ташлайди ва унда биродарининг кўзидаги чўпни олиб ташлашга ёрдам бериш жавобгарлиги бўлади. Яна шу қадамга тегишли бир қўшимча ҳақиқат бор. Жуда кўп ҳолларда, ярашиш йўли жуда осон: арзимас дилсиёҳликларга эътибор бермаслик.Худо бизнинг ҳар бир гуноҳимизга шафқатсизларча муносабатда бўлмас экан, биз ҳам бошқаларга худди шундай муносабатда бўлишга интилишимиз керак. Бу ҳамма гуноҳларга эътиборсиз бўлиш керак дегани эмас.Аммо майда-чуйда, арзимас хатоларга ҳам эътибор бериб вақт сарфлаш тўғри келмайди. Бу эса иккита холатда тўғри бўлиши керак. Биринчиси, дилсиёҳлик сиз билан унинг орасига девор қўймаслиги керак. … Иккинчиси, дилсиёҳлик Худонинг номига жиддий доғ туширмаслиги ва бошқаларга ёки дилсиёҳликни келтириб чиқарган кишига ҳам зарар етказмаслиги керак. Ким биландир муносабатни тикламоқчи бўлсангиз ва бу суҳбатларимиз сизга фойдали бўлаётган бўлса, биз бундан жуда ҳам миннатдормиз. Бизни тинглаганингиз учун рахмат.\nЎтмишдагиларни хатоларни келажакка ўтказмаслик


"Мурод Жўраевнинг озодликка чиқишига умид бор" - BBC O'zbek\nImage caption 61 ёшли Мурод Жўраев 20 йилдан буён Ўзбекистон қамоқхонасида қолмоқда.\nТошкентдаги Мустақил инсон ҳуқуқ ҳимоячилари ташаббус гуруҳининг 2014 йил 7 январда Ўзбекистон Ички Ишлар вазирлигининг Жазони ижро этиш бош бошқармаси раҳбари номига қилган мурожаатидан сўнг, Чирчиқдаги УЯ 64.6 жазони ўташ колониясида муддатини ўтаётган сиёсий маҳбус Мурод Жўраев билан учрашишга рухсат берилган.\nМустақил инсон ҳуқуқ ҳимоячилари ташаббус гуруҳи пресс-релизида айтилишича, 2014 йил 24 январ куни Мурод Жўраев ташаббус гуруҳи раҳбари Суръат Икромов ва эксперт Анвар Каримов икки соат мобайнида учрашганлар.\nСуръат Икромовнинг Би-би-сига айтишича, Мурод Жўраев озиб кетган, тишлари тушган, ўз ёшидан катта кўринади.\nМурод Жўраев соғлиги ҳақида гапириб, 2012 йилдан буён қон босими мунтазам ошиб туришини айтган.\nҚамоқхонадаги шароитни Мурод Жўраев қониқарли деган.\nУ маҳбусларга уч маҳал овқат берилиши, кутубхона, телевизор борлигини айтган.\nУнга кўра, маҳбуслар ғишт заводида ишлашади, ўзи нафақа ёшига етгани сабабли ишдан озод қилинган.\nҲуқуқ фаолларининг "қамоқхонада қийноққа тутилдими?" деган саволига Мурод Жўраев ўзининг охирги қамоқхонада қийноққа тутилмагани, лекин 19 йил ичида турли қамоқхоналарда, ШИЗО ва бир кишилик камераларда қийноқларга дуч келганини гапириб берган.\nҲуқуқ фаолларига қамоқхона ҳудудида суратга тушириш ва видеога олишга рухсат берилмаган.\nЛекин қамоқхона ходимлари томонидан икки соат ичида суратлар олиниб, цензурадан ўтгач ҳуқуқ фаолларига етказилиши ва суратларни интернетда эълон қилишлари мумкинлиги билдирилган.\nМустақил инсон ҳуқуқ ҳимоячилари ташаббус гуруҳининг раҳбари Суръат Икромов Мурод Жўраев тез орада озодликка чиқишига умид қилаётганини айтади.\n61 ёшли Мурод Жўраев 20 йилдан буён Ўзбекистон қамоқхонасида қолмоқда. 1994 йилда у ҳокимиятни ағдаришга уринишда айбланиб ҳибсга олинган ва мол-мулки мусодара этилиб, 12 йилга озодликдан маҳрум этилган.\nЎзбекистон: энг узоқ муддат қамоқда қолаётган сиёсий тутқун жазо муддати яна узайтирилди


Агар нажосат кўринмайдиган бўлса, кийимни қандай покланади? | Azon.uz - Ахборот-таҳлилий портал\nАгар нажосат кўринмайдиган бўлса, кийимни қандай покланади?\n04:30 28.07.2018 1129\nСавол: Агар нажосат кўринмайдиган бўлса, кийимни қандай покланади?\nЖавоб: Агар кийимдаги нажосат бавл каби кўринмайдиган бўлса, уни уч марта ювилади. Ҳар ювишдан кийимни сиқилганича сиқилади. Учинчисида жуда ҳам қаттиқ сиқилади. Шу даражадаки, ундан кейин сиқилса сув оқмаслиги керак. Бунда ҳар бир шахснинг қувватига қаралади. “Усул” ривоятидан бошқада бир марта сиқса кифоядир, дейилган. Бу одамларга енгиллик кўзланган ривоят бўлиб, фатво шунгадир. “Ал-Кофий”, “Ан-Навозил” ва “Ат-Татархоний”да шундай дейилган. Аммо аввалги ривоят эҳтиёт йўлини тутгандир. “Ал-Муҳит”да шундай дейилган.